Begini Cara Untuk Dorong Anak Belajar. Ikuti 6 Tip Ini!

Melahirkan anak yang rajin belajar bukannya mengambil masa satu atau dua bulan. Ia mengambil masa bertahun-tahun sebelum kita lihat sikap rajin belajar itu mula berputik dan menjadi tabiat mereka.

Berikut adalah perkara yang perlu kita lakukan:

1. Sediakan keperluan belajar anak secukupnya seperti buku tulis, buku tambahan, soalan peperiksaan tahun lalu, pen, pensel dan pemadam.  Gantikan beg koyak atau baju yang sudah hilang butang. Bagi kita mungkin soalan remeh, tetapi si anak menganggap ia perkara besar. Ada ketikanya menjadi bahan ejekan rakan-rakan sendiri.

2. Semak beg anak-anak kita dari semasa ke semasa. Apabila semak, kita tahu selama ini anak-anak kita siap kerja sekolah atau tidak.  Mungkin juga ada surat-surat penting dari sekolah kepada kita. Ada kalanya pula kita menemui sesuatu yang tidak kita sangka seperti pemetik api, rokok atau bahan lucah. Dengan menyemak beg anak, kita pastikan anak-anak tidak hilang fokus terhadap pelajarannya.

3. Sentiasa letak jangkaan bahawa anak boleh berjaya. Ramai ibu bapa memandang rendah kebolehan anak mereka. Ada yang tidak membelikan buku-buku tambahan atas alasan bukan anaknya suka membaca. Ada yang menolak dari memasukkan anak mereka ke program motivasi atas alasan bukan anaknya boleh berubah.Sikap begini amat merugikan kerana anak-anak yang cemerlang lahir dari ibu bapa yang sentiasa mencari ruang dan peluang meningkatkan prestasi pelajaran mereka.  Ibu bapa dalam kategori ini tidak pernah mengalah atau berputus asa dalam membimbing anak-anak dan sentiasa percaya bahawa pasti ada cara terbaik bagi membantu mereka. Pendekatan mereka dengan anak-anak sentiasa kreatif dan fleksibel bagi merangsang minat anak belajar.

4. Peraturan dibuat bersama. Apabila ibu bapa mahu menetapkan waktu belajar, bermain atau rehat, cuba babitkan anak-anak dalam mengaturnya. Minta pandangan dan persetujuan mereka.  Peraturan yang dibuat bersama lebih mudah diikuti dan dipatuhi berbanding datang dari ibu bapa.

5. Nyatakan ganjaran. Memberikan ganjaran setiap kali anak-anak berjaya mendapat markah atau kedudukan baik dalam peperiksaan mendorong mereka belajar.  Ibu bapa perlu bijak memikirkan apa bentuk ganjaran disukai anak dan mampu membuatkan mereka bersemangat belajar.  Ganjaran yang diberikan itu mestilah sesuatu yang jelas dan boleh digambarkan.

Misalnya, ibu bapa mungkin berkata: “Jika adik dapat nombor satu mak belikan basikal baru.”

Basikal adalah suatu objek yang boleh digambarkan dengan jelas.

Sebaliknya apabila ibu bapa berkata: “Jika adik dapat nombor satu mak akan berikan satu hadiah yang mahal dan sesuatu yang adik sangat mahukan” tidak membawa apa-apa erti kepada anak dan gagal mendorongnya belajar. Sebab anak tidak mampu menggambarkannya.

6. Cari peluang memuji anak. Jadi lebih sensitif dan prihatin terhadap tingkah laku anak. Apabila kita memerhatikan pasti ada banyak peluang bagi kita memuji secara positif.  Puji anak ketika dia lakukan sesuatu yang betul atau apabila dia menunjukkan peningkatan dalam pencapaian.

Memuji membolehkan anak tahu apa yang kita suka.  Jika selama ini anak tidak pernah mahu belajar kecuali apabila disuruh, tetapi hari ini secara tiba-tiba dia mengulang kaji tanpa perlu diberitahu, maka pujilah dia.


Biasa-biasakan Keluarga Minum Air Carrot Susu Berbanding Jus Carrot Kosong, Dr Ni Bagi Pencerahannya!

Meskipun menikmati air carrot menjadi antara menu yang digemari ramai, namun mungkin ramai ibu ayah tidak tahu rupanya jika dicampurkan dengan susu, ianya menjadi lebih berkhasiat berbanding jika diminum kosong.

Selain itu, disarankan juga menggunakan susu segar. Namun apa yang biasa kita buat adalah dengan mencampurkan dengan susu sejat.  Apa sebabnya cara ini adalah yang terbaik?

Hal ini dijelaskan oleh saintis dan elok juga kita fahami, agar apa yang keluarga kita minum atau makan adalah yang dapat membantu menyihatkan tubuh badan dan bukan sebaliknya.

Jom baca perkongsian penuh daripada Dr Suri Roowi ini.

KENAPA MINUM ‘CARROT SUSU’ LEBIH BAIK berbanding ‘CARROT O’?

Kajian menujukkan bahan khasiat dalam carrot dikenali sebagai karotenoid. Bahan ini adalah sejenis bahan antioksidan. Ia sejenis bahan mudah larut dalam minyak atau lemak.

Lemak dalam susu akan bantu penyerapan bahan berkhasiat ke dalam darah dengan lebih tinggi. Sebaiknya guna susu segar.

Makanan lain yang kaya dengan karotenoid

Tomato juga kaya bahan karotenoid. Tomato yang dimasak dengan minyak lebih tinggi khasiat berbanding tomato mentah. Tomato juga boleh dibuat jus, tetapi sebaiknya diminum bersama susu

Labu juga kaya karotenoid. Sebaiknya diambil bersama santan, sebab terdapat sedikit minyak dalam santan

Kuning telur ada lutein (karotenoid), sebaiknya diambil bersama minyak zaitun

Fakta penting  : Sesuatu jenis bahan berkhasiat sebaiknya diambil bersama bahan dari kumpulan yang sama (larut air dengan larut air dan larut minyak dengan larut minyak)

Ini penting untuk mendapatkan penyerapan bahan berkhasiat pada tahap optimum dan dapat manfaat kesihatan yang lebih.

Selamat mencuba

#DrSuriRoowi
Principal Scientist


Melipat Kain Baju Nak Bagi Sama Saiz Ada Tekniknya. Ibu Ni Tunjukkan Cara Yang Paling Mudah Untuk Dibuat!

Cuba lihat almari pakaian kita. Adakah pakaian yang dilipat tersusun kemas dan rapi? Sebenarnya tahukah anda, melipat pakaian juga ada seninya. Bukan main asal lipat sahaja. Perlu juga dipastikan sama saiz dan ukurannya agar nampak kemas teratur. Bahkan, bila dilipat sama saiz, mudah untuk kita mencapai pakaian tersebut.

Umumnya, jika saiz berbeza-beza pasti akan nampak berserabot, apatah lagi bila anak-anak menarik pakaian dengan tidak berhati-hati,  boleh ‘runtuh’ susunan lipatan tersebut.

Jadi apa cara terbaik untuk pastikan susunan baju anak-anak kekal rapi dan dalam masa yang sama mudah untuk mereka mencapai pakaian tersebut.

Jom semak perkongsian daripada puan Noorfazilah Binti Abdul Rahman ini semoga bermanfaat dan dapat membantu mempermudahkan urusan kita dalam mengurus pakaian keluarga tercinta.

Khas untuk yang request nak tengok macam mana cara saya susun baju dalam wardrobe. Memandangkan kat rumah kami memang jenis open wardrobe so kenalah sentiasa kemas. Kalau nak tahu keadaannya memang sentiasa macam ni, bukan hanya takat nak ambil gambar baru kemas tau..

Baju yang bergantung memang saya pastikan semua sudah siap iron.

Kalau nak tanya mana datang kekuatan dan kegigihan untuk iron dan lipat semua baju , saya ni memang selalu fikir kalau tiba-tiba Allah tarik nyawa saya biarlah suami dan anak-anak masih pakai baju sentuhan saya walaupun saya dah takda#sindrommakmak sangat kan..

Sebab tu sebelum tidor atau nak keluar rumah mesti kemas umah dan pastikan sinki bersih sebab takut kalau umur tak panjang orang datang nak tengok jenazah takdalah pening tengok rumah bersepah.

Dari dulu ramai yang komen cakap give up dah lipat kemas anak dan husband ambik baju tak susun elok-elok. Sebenarnya puan-puan kalau kita buat kerja rumah dengan happy dan penuh redha. Pasti kita akan rasa happy dan betulkan balik supaya kemas semula hingga akhirnya anak dan suami akan semula jadi ambil baju elok-elok.

Jadi nasihat saya, bila anak bersepah sabar dan betulkan semula.. dalam masa yang sama ingatkan mereka. Lama-kelamaan nanti diaorang pun akan ada habit yang sama.. Sebab tu orang cakap melentur buluh biar dari rebungnya. Kita yang mencorakkan keluarga kita jadi macam mana..

Dan untuk lebih jelas ini tutorial untuk melipat baju abak-anak yang boleh dimanfaatkan.

Langkah 1 : Cari pasangan setiap seluar dan baju.

Langkah 2 : Bentangkan baju di atas permukaan rata, kemudian letakkan seluar yang telah dilipat dua di bahagian tengah-tengah baju tersebut.

Langkah 3 : Lipatkan bahagian bawah seluar sama saiz dengan panjang baju.

Langkah  4 : Kemudian lipat bahagian sisi baju kiri dan kanan. Untuk pastikan sama saiz, jadikan leher sebagai kayu pengukur lipatan tersebut.

Dan ini pula komen-komen yang diberikan oleh netizen berkenaan cara yang dipraktikkan oleh puan Noorfazilah ini, jom semak.


“Tambah Anak Bukan Cuba-Cuba, Kena Ada Persediaan Dan Perancangan Masa Depan.” Deep Kisah Wanita Ni.

Benar anak itu rezeki, namun untuk membesarkan anak pelbagai cabaran yang kena hadapi.

Ia termasuk kewangan, kualiti masa, karenah anak dan kudarat membesarkan anak.

Tak kisah anak ramai atau sedikit, setiap orang punya alasan sendiri.

Sebagaimana perkongsian wanita ini, dia meluahkan struggle dalam membesarkan anak.

Ikuti perkongsian ini.

Ada yang bertanya, “Tak nak tambah lagi?”

Dengan Safa yang nak masuk 6 tahun, dan dua-dua anak kami adalah perempuan, bukan tiada yang berkata-kata supaya mencuba dapatkan anak lelaki. Lama dulu lagi dah ada yang tanya.

Saya sedar pertanyaan ini tiada niat jahat. Sekadar berbasa-basi, kata orang. Saya maklum.

Cuma, bagi siapa yang dah lama ikuti FB saya, mungkin tahu akan pendirian kami berkenaan jantina anak dan bilangan anak itu sendiri.

Pertama, kita tidak dapat memilih jantina.
Kedua, lelaki atau perempuan, dua-dua rezeki.
Ketiga, kuantiti tidak menjamin kualiti. Seorang, dua orang, lima orang; tiada satu pun jaminan kualiti.

Dua-dua jantina ada kelebihan, ada kekurangan. Tapi dua-dua jika direzekikan, bukanlah kejayaan yang wajar dibangga-banggakan; kerana zuriat ini tanggungjawab dan ujian kepada kita.
.

Saya sentiasa kagum melihat keluarga besar, yang ibunya gembira dikelilingi anak yang ramai.

Saya juga kagum melihat para bapa yang masih mampu menyara keluarga, sedangkan diri sendiri tidak lagi menjadi yang utama.

Kerana saya dan suami – struggle.

Kami sedar, semua orang pun susah.
Orang kaya ada susah dia,
orang miskin ada susah dia.

Walaupun cuma dua, kami pun penuh dengan kerisauan, penat, adakala rasa putus asa.

Anak-anak ini wajib diberi makan setiap hari, dijaga ketika sihat apatah lagi sakit, diawasi keselamatannya, diperiksa telinganya, dipotongkan kuku dan rambutnya, didengari tiap keluh-kesah dan menjawab rasa ingin tahu mereka.

Dengan silibus sekolah yang memeningkan, sistem penggiliran yang tidak lagi melengkapi apa yang tertinggal, cabaran gajet yang meningkatkan ‘instant gratification’ dan menurunkan daya fokus, bukan mudah membesar dan mendidik anak-anak zaman sekarang supaya tidak tersasar.

Itu belum lagi soal sakit bersalin, kos bersalin, tempoh berpantang, menyusukan, dan sakit-sakit lain yang timbul selepas melahirkan.

Tulang berbunyi, sakit pinggang, gigi menguning, rambut gugur, lemak tak turun. Banyak yang hanya ditanggung oleh si ibu walaupun anak itu hasil dua hati. Trauma bersalin adalah benar, tuan puan.

Jadi pada kami, tambah anak itu bukan cuba-cuba.

Ia perlukan kemahuan, persediaan, perancangan masa hadapan, dan banyak sisi lagi.

Buat masa ini, kami selesa berempat. Waktu berjalan, ibu pimpin seorang, abah pimpin seorang. Waktu sakit, ibu jaga seorang, abah jaga seorang.

Yang kami harapkan ketika ini adalah kesihatan dan punca rezeki yang baik, supaya dapat meneruskan hidup tanpa menyusahkan sesiapa hatta ibu-ibu dan adik-beradik kami. Itu sahaja.

Sesungguhnya, menjalani tiap hari itu lebih utama berbanding kami menambah ahli keluarga ketika zaman pandemik ini. Not now, not yet. Physically, emotionally, financially.

Lain tahun, hanya Allah yang tahu.

Sumber: Husna Adnan


Mimpi Ibu Beri Inspirasi Bangkit Semula. Dulu Jurutera Ini Gaji Cecah 7K, Kini Ke Bidang Fotografi

Sesungguhnya doa seorang ibu kepada anaknya, tiada hijab. Namun setelah kematian ibu, segala doa terhenti buat anak. Coretan seorang pemuda yang kehilangan ibu, telah beri impak pada dirinya tiada motivasi dalam diri. Sehinggalah mendapat mimpi, arwah ibunya bagaikan memberi semangat buat dirinya untuk bangkit kembali.

Bagaikan tidak percaya, kata-kata arwah ibunya menjadi inspirasi buat dirinya untuk meniti kejayaan. Sanggup meninggalkan kerjaya jurutera dengan gaji 6 hingga 7K, anak muda ini kini mengorak langkah ke bidang fotografi.

Korang nak tau tak sedikit sebanyak pasal my life journey? Aku tak ready nak share sbb selalunya a successful person would do and I guess I haven’t reached any real success yet in life. But progressively, I think okayla.

Pendapatan lumayan hingga 7K sebulan

Kehilangan ibu, hidup mula stres

Mak datang dalam mimpi bersemangat

Semangat kembali. Mula sayang diri

Kena baiki hidup!

Motivasi diri


Sebelum Bercuti Atau Balik Kampung Kena Letak Duit Syiling Dalam ‘Freezer’, Ini Sebabnya Yang Ramai Tak Tahu!

Apabila kita nak tinggalkan rumah dalam jangka waktu yang lama contohnya balik kampung atau bercuti, bab keselamatan memang kena take note kan.

Sebelum keluar kena pastikan sudah tutup semua lampu-lampu dan plug untuk keselamatan selain mengelak pembaziran.

Tetapi kita tidak akan menutup suis peti sejuk dan dibiarkan terpasang kerana mahu memastikan makanan yang ada dalam peti sejuk tidak rosak. Namun apa yang akan terjadi jika dalam masa 5 hari kita tinggalkan rumah rupa-rupanya 3 hari pertama itu rumah kita ‘blackout’ tapi masa kita dah balik rumah suis dah ok.

Apa yang terjadi pada peti ais kita sepanjang takde elektrik tu? Jom kita baca dan hayati perkongsian dari Rizzal Abdullah ini:

Bro,

Harini Uncle Chan pesan kat aku, kalau nak tinggalkan rumah lama-lama, jangan lupa simpan syiling dalam freezer.

Ape kena orang tua ni kasi pesanan pelik camni. Boleh kasi syiling tu beranak ke? Simpan lah duit syiling dalam tabung, tu pesan yang selalu aku dengar..

Benda ni mudah tapi sangat penting. Ramai orang tak buat sebab tak tau.

Kalau U tinggal rumah lama-lama, U tak tau kan kalau ada gangguan bekalan elektrik kat rumah? Kalau ada, U tak tau kan berapa lama sebelum elektrik sambung balik?.

Saya tak kisah sangat pun Uncle, takde siapa dalam rumah tu pun. TV, kipas lampu semua tu memang dah OFF.

Young man (terasa muda kejap), ayam, ikan, daging dalam u punya freezer tu macam mana? Nuggets, sosej dan daging burger untuk anak U macam mana?

Kalau terputus 2 – 3 jam OK lg. Kalau TNB rasa nak biar 2 – 3 hari? Kalau seminggu?

Kalau semua tu dah defrost dan dibiarkan terlalu lama, ia akan mula rosak. Lepas elektrik sambung semula, freezer U akan bekukan balik semua tu. Mungkin ada yang sudah rosak dan U tak perasan.

Betul jugak. Kalau tak perasan rasa macam ok je lagi (beku lagi kot), masak buat kari lepas tu makan. Memang ke hospital la lepas tu. Silap-silap boleh mati.

Lepas tu masak sosej yang dah rosak tu kasi anak makan. Aduhh..

Tapi apa kaitan syiling tu?

Ini tip untuk agak berapa lama freezer tu OFF. U perlu;

Syiling

Gelas plastik yang lut sinar

APA NAK KENA BUAT:

*Mula-mula u isi air dalam gelas plastik tu 3/4 penuh dan letak dalam freezer. Biar jadi ais.

*Lepas tu letak syiling atas ais tu.

*Setiap kali balik rumah lepas cuti panjang, check syiling dalam gelas tu.

Kalau syiling tu masih di atas, bermakna mungkin tiada gangguan elektrik. Bagus!

*Tapi kalau syiling tu di lantai gelas, bermakna ais tu dah pernah cair sepenuhnya. Mungkin terdapat gangguan elektrik yang lama.

*Buang je lah semua bahan makanan atau minuman yang kemungkinan besar sudah rosak. Good indicator to check all your food supply inside your freezer. Jangan ambil mudah, pilih jalan yang paling selamat.

Terima kasih Uncle Chan Kui Peng – wise old man.

Sumber kredit: Rizzal Abdullah via sekkito.com


Tugas Suami Bukan Bagi Hadiah Mahal, Bayar Bil Shopping Isteri Tapi Bentuk Keluarga Berkat. Deep Perkongsian Wanita Ini, Moga Jadi Iktibar.

Sudah tentu kita semua ingin memiliki keluarga bahagia adalah impian buat pasangan yang melangkah ke alam perkahwinan.

Apa yang oasti asas pembinaan sesebuah perkahwinan adalah untuk keluhuran dan kesetian pasangan serta menerima seadanya pasangan. Begitu juga peranan seorang suami yang harus memastikan keluarganya bahagia termasuk isteri.

Bahagiakan isteri bukan hanya kebendaan semata tapi kehidupan berlandaskan agama.

Sempena hari penghulu segala hari ini, ikuti perkongsian ini, semoga kita muhasabah diri agar kita dan pasangan serta keluarga mendapat lebih berkat.

Tugas terberat suami kita sebenarnya bukanlah perlu melunaskan semua yang kita teringin makan, dari murah sampailah mahal atau belikan barang kemas apa yang kita suka, tolong snapkan gambar bagi kita nampak kurus atau bayarkan item yang kita letak dalam cart shopee sampai beratus itu.

Melainkan untuk membawa isteri dan anak-anaknya masuk ke dalam syurga.

Haritu dengar tazkirah dalam ikimfm, ramai suami isteri harini dia fikir rumahtangganya takde gaduh, kekal harmoni (tak bercerai) tu sudah dikira ‘berjaya’ walhal isteri belum tutup aurat, isteri biarkan suami cari rezeki dari sumber yang syubhah/haram, suami biarkan isteri pertontonkan aurat di depan bukan mahram, ibubapa membiarkan anak-anak tidak solat, tak ajar baca Al-Quran (contoh).

Hakikat sebenarnya, rumahtangga yang berjaya ialah apabila suami isteri saling mengingati untuk mentaati perintah Tuhan.

Kita bertambah baik dalam beribadah apabila berkahwin dengannya. Kalau waktu bujang baca al-Quran pun merangkak, selepas berkahwin boleh membaca dan menghafaz al-Quran dengan baik. Kalau sebelum berkahwin lalai beragama, selepas berkahwin semakin rancak ibadahnya. MasyaAllah.

Itulah pasangan yang rumahtangganya berkah meskipun hidupnya mungkin tidak gah. Hati saling tenang tatkala sesama sendiri dan saling menyokong ke jalan kebaikan. InsyaAllah.

Ramai harini suami isteri lupa mengejar keberkatan dalam rumahtangganya kerana mereka belajar ilmu rumahtangga dari media sosial artis dan selebriti, bukannya menelusuri sirah dan sunnah Rasulullah SAW dan akhlak berumahtangga para ‘alim ulama’. Lalai dengan duniawi. Ke majlis ilmu jauh sekali.

Allahuakbar.

Astaghfirullahal adzhim.

Hari yang mulia ini, mari ambil waktu sejenak, kita muhasabah ke mana arah tuju rumahtangga kita hari ini. Masihkah atas landasan syariat agama ataupun semakin menjauhi keredhaanNya?

Peringatan saya sebagai isteri juga, yang paling banyak terlalai. Sama-samalah kita suami isteri muhasabah kembali. Anak-anak memerhati. Mereka amanah yang amat berat.

Hari ini Hari Jumaat. Jom baca al-Kahfi. Ajak keluarga hafal 10 ayat pertama dan terakhir bagi melindungi diri kita dari fitnah Dajjal dan akhir zaman, insyaAllah.


Pantau Berat Badan Anak Untuk Kekal Sihat, Dr Ni Bagi Teknik Paling Mudah Nak Kira BMI!

Masalah berat badan anak-anak sering dikaitkan dengan pengambilan makanan harian yang banyak, mengamalkan gaya hidup pasif atau disebabkan keturunan.

Pastinya sebagai ibu ayah, tentu kita tidak mahu anak mendapat penyakit serius seperti kencing manis, darah tinggi dan sebagainya di usia muda disebabkan berpunca daripada faktor berat badan.

Lantaran itu bagi memastikan anak-anak kekal sihat, ibu ayah perlu memainkan peranan untuk mengawal dan tahu cara memantau Indeks Jisim Badan (BMI) yang ideal untuk anak-anak mengikut usia mereka.

Berkongsi info berkenaan cara mudah untuk ibu ayah membuat pemantauan BMI anak-anak, Dr Kamarul Ariffin ada formulanya.

Ini perkongsiannya.

Hari ni para cikgu kongsikan satu surat pekeliling arahan membuat pengukuran Indeks Jisim Badan (BMI) untuk murid 5-9 tahun apabila sekolah bermula minggu depan.

Saya (sebagai doktor) rasa, elok ibubapa juga ambil peranan untuk periksa dan pantau BMI anak masing-masing. Ukuran BMI adalah salah satu cara untuk mengetahui sama ada berat badan anak-anak adalah normal atau tidak.

Seperti yang kita tahu, berat badan yang kurang atau berlebihan boleh menjadi tanda masalah kesihatan. Oleh itu, pemantauan BMI boleh ibubapa adalah salah satu cara untuk pantau kesihatan anak-anak.

Berat badan sahaja tidak boleh digunakan untuk menentukan normal atau tidak, kerana berat badan juga dipengaruhi oleh ketinggian. Oleh itu, rumus(formula) BMI mengambil kira ketinggian.

Bagi mengira BMI kita perlukan:

Formulanya:

BMI = Berat / (Ketinggian)²

Bagi mengetahui sama ada BMI anak anda normal atau tidak, ia perlu dibandingkan dengan carta pertumbuhan kanak mengikut jantina dan umur. Carta dikepilkan di bawah.

Caranya:

putih = normal

kuning = berat berlebihan

hijau = obesiti

merah = kurang berat

Tak faham? Jangan risau. Sekarang ada kalkulator dan pembanding BMI. Pergi sahaja ke link saya beri di bawah ni, pilih metrik(metric), masukan umur, jantina, tinggi dan berat. Tekan butang “calculate”

Anak-anak yang mempunyai berat badan tidak normal perlu diberi perhatian. Selain menjalankan program diet seimbang dan aktiviti fizikal, mereka digalakkan disaring oleh petugas kesihatan.

Kanak-kanak yang mempunyai lebihan berat badan berisiko menghidap penyakit seperti kencing manis, serangan asma, darah tinggi, masalah sendi, sindrom metabolik, masalah haid, dll.

Manakala kanak-kanak yang mempunyai berat yang kurang berisko mempunyai penyakit seperti sindrom metabolik, masalah haid, anemia(kurang darah merah), masalah tulang, dll.

Masalah-masalah kesihatan ini dapat dikurangkan jika pemantauan dan usaha pengawalan berat badan dibuat secara berterusan oleh ibubapa, dan dibantu oleh para cikgu.

Saya tekankan sekali lagi, ia tanggungjawab ibubapa untuk pantau dan kawal BMI melalui diet dan aktiviti mereka. Para cikgu dan petugas kesihatan hanya boleh bantu sahaja.

Semoga bermanfaat!

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Bahagiakan Isteri Juga, Inilah Rahsia Hubungan Sentiasa Intim

Sesungguhnya dalam melayari bahtera hidup bersama pasangan, banyak perkara perlu dipelajari bagi mencari kematangan dan kebahagiaan.

INI BEBERAPA TIPS MENCAPAI BAHAGIA

1) Beri pujian kepada isteri

Jangan lokek memberi pujian kepada isteri dengan mengatakan dia cantik dan kemas. Pujian ini penting untuk menaikkan semangat isteri tatkala semangatnya hilang dan luntur.

2) Dengar pendapat isteri

Suami isteri perlu sering bertukar-tukar pendapat tidak kira taraf pendidikan atau profesionalisme mereka. Isu semasa boleh dijadikan sebagai ‘ice-breaking’. Kemudian,berbincanglah mengenai hal rumah tangga dan masa depan. Suami boleh bertanyakan pandangan isteri mengenai masalah kerjanya.

3) Penuhi hajat isteri

Bukan semua hajat isteri boleh dipenuhi suami. Bukankah pemberian itu melambangkan anda suami yang amat menghargai pengorbanan isteri.

4) Anggap pasangan seperti diri sendiri.

Menganggap pasangan sebagai diri sendiri yang harus dihargai, dibelai, dihormati, disayangi dan dikasihi. Semua orang suka dibelai dan dikasihi apatah lagi pasangan suami isteri. Mengapa selepas berkahwin cinta tidak sehangat sewaktu bercinta. Inilah yang sering diabaikan oleh banyak pasangan. Pasangan anda adalah cerminan diri anda sendiri. Kemana pon anda pergi, potret wajahnya perlu anda bawa bersama. Jika ini diamalkan selalu, rumahtangga akan bahagia.

5) Isteri bukan pembantu rumah

Banyak suami menganggap kerja-kerja rumah tanggunjawab isteri seratus peratus. Padahal dalam Islam, tidak ada hukum isteri wajib melakukan kerja rumah. Cuma,ajaran Islam mengatakan wanita berkahwin yang taatdengan suami dan Tuhan, menjaga harta dan maruah suami dengan sebaiknya akan dijamin syurga. Itu sahaja. Atas jaminan inilah ramai wanita tidak berkira dengan kerja rumah yang mereka lakukan.

6) Isteri juga manusia

Mereka ialah golongan wanita yang penuh dengan perasaan emosi. Apabila mereka redha dan bahagia dengan setiap perkara yang mereka lakukan, maka perasaan mereka tenang dan gembira. Namun, jika mereka tertekan dengan apa yang berlaku, maka emosi mereka mulai berkecamuk dan sering mencari jalan keluar daripada masalah yang mereka hadapi.

7) Ingat tarikh penting

Manusia memang suka dihargai dan dikejutkan dengan pemberian hadiah oleh sesiapa sahaja apatah lagi daripada orang yang disayangi. Cukup sekadar seutas jam atau sehelai tudung. Jika ‘budget’ anda tidak mencukupi, memadai sekuntum bunga dan sekeping kad.

8) Bantu ringankan tugas isteri

Suami perlu turun padang membantu isteri jika setiap hari isteri anda bertungkus lumus memasak,membasuh dan mengemas rumah. Jika anda tidak mahir memasak makanan yang berat seperti lauk pauk, cukup sekadar menggoreng ikan atau telur. Cuba perhatikan isteri anda yang sedang menikmati makanan anda masak. Tentu dia gembira dan tersenyum.

9) Bawa isteri berehat

Kebanyakan suami menganggap berjauhan daripada isteri kebebasan baginya kerana isteri tidak dapat menghidu apakah dilakukan di belakangnya. Kini, anda cuba terbalikkan situasi ini. Sentiasa bawa isteri berjalan-jalan dan berehat di tempat peranginan.

10) Ciuman khas

Cuba tanya diri sendiri bilakah kali terakhir anda mencium dahi isterianda ketika dia berehat selepas penat bekerja. Tahukah anda ciuman anda di dahi atau kucupan di bibirnya dapat menghilangkan segala kepenatan dan tekanan pada dirinya hari itu. Begitulah kuatnya kuasa ciuman suami kepada isterinya

– Sumber : Blog akuislam.com via FB Kahwin Muda Itu Indah


Hormon Jadikan Pokok Berbuah Super Lebat, 2 Bahan Penguat Ni Kena Ada, Wajib Cuba!

Bagi anda yang gemarkan aktiviti berkebun dan bercucuk tanam, menantikan pokok yang ditanam sekian lama mengeluarkan bunga dan seterusnya berbuah lebat pastinya dinantikan sekian lama.

Kalau nak pastikan pokok berbuah lebat sampai patah dahan, jom ikuti cara yang dikongsikan olehnya.

Hormon Bagi Pokok Berbuah (Hingga patah dahan)

Bahan-bahan:
2 biji telur
1 botol yakult

Caranya:
1. Masukkan dan campur kedua-duanya ke dalam botol air mineral 500 ml.

2. Goncang dan biarkan diperam selama 3 hari.

Tip nak gunakannya pula begini:

Untuk semua jenis pokok

Untuk semburan/spray keseluruhan pokok:
Ambil 2 hingga 3 sudu makan campur 20 litre air.

Untuk siraman ke tanah:
Ambil 5 sudu makan campur 20 litre air.

Spray dan siram setiap 7 hari.

Selamat mencuba!


Awas, Lima Makanan Sihat Yang Dalam Keadaaan Tertentu Boleh Menjadi Tidak Baik Untuk Tubuh Anda. Salah Satunya Minyak Zaitun!

Menggantikan kerepek kentang dengan kacang badam sebagai kudapan atau memilih minyak zaitun untuk menumis berbanding minyak kelapa sawit merupakan beberapa amalan hidup sihat.

Namun perlu diketahui bahawa makanan yang dianggap sihat, belum tentu selamanya baik untuk tubuh dalam jangka panjang. Minyak zaitun, badam atau jus buah memang memberi nutrisi yang penting bagi tubuh.

Namun jika mengambilnya berlebihan atau salah dalam pengolahan boleh membuat makanan sihat tersebut memberi kesan negatif.

Berikut lima makanan sihat yang dalam keadaaan tertentu boleh menjadi tidak baik untuk tubuh anda.

Minyak Zaitun
Minyak zaitun mengandungi komponen yang baik untuk menjaga kesihatan jantung. Salah satunya asid lemak tak tepu yang boleh membantu menurunkan kadar kolesterol sekali gus mengurangkan risiko penyakit jantung.

Namun meskipun merupakan lemak sihat, minyak zaitun juga mengandung kalori yang apabila diambil secara berlebihan juga boleh membuat makanan anda jadi tidak sihat.

Jangan menuangkan minyak zaitun langsung dari botol saat menumis kerana boleh menambah ratusan kalori ketika memasak. Sebaliknya ambil ikut sukatan dengan menggunakan sudu.

Kacang-kacangan
Badam, pistachio, hazelnut dan sebagainya (kecuali kacang tanah) merupakan salah satu jenis kudapan yang sihat. Kacang-kacangan kaya dengan protein dan serat boleh membantu menurunkan kadar kolesterol.

Tapi perlu diingat, kacang juga mengandungi banyak lemak, kira-kira 80 peratus dari kandungan keseluruhan. Jadi meskipun sihat tetap batasi pengambilannya.

Hindari memakan kacang langsung dari bungkusannya kerana boleh membuatkan anda tidak sedar sudah memakannya terlalu banyak. Memadai jika anda mengambil segenggam kacang sahaja.

 Jus Detoks
Proses pembuatan jus akan menyingkirkan kandungan serat yang membuat perut terasa kenyang. Namun, jika anda tidak juga berasa kenyang, ini menyebabkan anda cenderung untuk terus minum jus.

Tidak dinafikan, jus buah dan sayuran memang boleh memenuhi keperluan vitamin dan mineral, tapi sebenarnya ia juga menambahkan kalori tambahan.

Buah dan sayur yang diolah menjadi jus akan mengeluarkan lebih banyak kandungan gula serta kalorinya boleh lebih banyak berbanding yang masih dalam bentuk buah.

 Teh Hijau
Teh hijau sudah lama dikenali sebagai minuman sihat yang boleh membantu turunkan berat badan, menurunkan kolesterol dan mencegah pelbagai penyakit.

Teh hijau juga banyak digunakan untuk meredakan sakit kepala dan mual. Tapi meskipun sihat bukan bererti anda boleh mengambilnya sebanyak mungkin. Pengambilan lebih dari lima cawan sehari boleh meningkatkan kadar kafein di dalam tubuh.

Kelebihan kafein juga boleh membuatkan sakit kepala dan mual bertambah teruk. Sebaiknya minum teh hijau dan jenis teh lainnya tidak lebih dari tiga cawan sehari.

Sushi dengan makanan laut segar
Salah satu jenis sushi yang klasik dan paling terkenal adalah Nigirizushi, iaitu nasi kepal dengan topping makanan laut mentah seperti salmon, tuna, udang atau sebagainya.

Ikan memang kaya akan omega-3 yang baik untuk jantung dan perkembangan otak. Tapi jika dimakan mentah, Anda juga berpotensi terdedah pada benda beracun iaitu merkuri.

Jika kadar merkuri sudah terlalu banyak di dalam tubuh, akan memberi kesan negatif pada sistem saraf dan boleh menyebabkan masalah kanser.

Jika anda termasuk dalam kumpulan penggemar sushi, boleh saja mengambilnya sesekali tapi jangan terlalu sering, sebaiknya sekali sebulan.


Sering Dikatakan Seperti Mengandung 3 Bulan, Segera Lakukan Ni Untuk Hilangkan Buncit!

Masalah perut buncit menjadi antara masalah yang ramai wanita hadapi. Lebih-lebih lagi jika telah melalui proses melahirkan anak beberapa kali.

Lazimnya, wanita tidak mahu terlihat tidak cantik dihadapan suami, lalu pelbagai cara harus dilakukan untuk kembali langsing.

Jadi apa langkah yang harus anda buat sekarang?

Di sini ada disenaraikan beberapa petua yang sesuai untuk diamalkan bagi mengatasi masalah perut buncit dan seterusnya terlihat langsing.

Jom semak.

LIMAU NIPIS

1. Air limau nipis yang anda minum boleh menurunkan berat badan anda.

Caranya: Sediakan dua biji limau nipis setiap hari, setelah itu perah airnya ke dalam gelas yang berisi dengan air sejuk, masukkan ke dalam peti sejuk. Setelah itu bolehlah dijadikan air minuman setiap kali selepas anda makan tengahari dan makan malam.

Cara ini boleh diikuti dengan senaman ringan. Amalkanlah meminumnya selama sebulan, berat badan anda akan beransur turun.

2. Atau cara lain, anda perlu mengambil limau nipis yang telah dicampur dengan teh tanpa gula untuk tiap-tiap hari kemudian diminum. Amalkan meminum air ini dan insyaallah perut anda yang buncit akan menjadi kempis

TEH CINA

Ada dua cara yang boleh diamalkan.

1. Ambil 3 sudu besar serbuk teh cina dan rendam dalam air.Tapis dan campurkan dengan air perahan limau nipis. Amalkan selalu meminumnya 2 kali sehari iaitu sebelum sarapan dan sebelum tidur.

2 Selepas makan, amalkan meminum Teh Hijau atau Teh Cina tambah dengan serbuk Kayu Manis dan Madu, Ia boleh menurunkan berat badan.

ASAM JAWA

Air asam jawa baik dijadikan minuman harian. Air asam jawa akan mengurangkan kadar lemak dalam badan. Caranya ambil sebuku asam jawa, ramas ke dalam air sebanyak segelas.

Masukkan ke dalam peti sejuk, anda jadikan minuman, selepas anda makan tengahari atau makan malam. Amalkan setiap hari.

HALIA BARA

Ambil 5 halia bara ( Halia Cina ), 10 biji lada hitam, 30 ekor ikan bilis.Tumbuk kesemua sehingga lumat.

Kemudian perahkan air limau nipis. Dan makanlah bersama nasi panas waktu pagi dan malam, setiap hari sewaktu dalam pantang.

KAPUR MAKAN

Anda boleh mencuba petua ini.iaitu ambil sedikit kapur makan dan sebiji limau purut yang telah di perah jusnya.kapur dan limau tadi dicampur dan digaul hingga sebati. Amalkan sapu disekeliling perut sebelum masuk tidur biarkan kering sehingga pagi.

LEMON

Caranya : Ambil sebiji lemon diperah jusnya dan tambah satu sudu madu lebah/kelulut asli dicampur dgn secawan air suam dan minum. Amalkan 2 kali sehari Insyallah mujarab.

SENAMAN

Semua petua ini sangat2 bagus n baik, yang penting sekali kena buat apa jua senaman baru hasilnya sangat2 bagus.

Selamat mencuba.

Sumber : Petua Kempiskan Perut


Ini Sebabnya Kenapa Anda Perlu Pertimbangkan Sebelum Berhenti Kerja!

Berhenti kerja dalam zaman sekarang mungkin memerlukan anda berfikir berpuluh kali sebelum membuat keputusan. Ia bukan satu perkara mudah kerana tidak tahu apa yang bakal terjadi selepas itu?

Jika anda sudah pun mendapat kerja baru di tempat lain, mungkin perkara ini tidak menjadi masalah. Namun sebaliknya jika anda baru mahu mencari atau mendapat pekerjaan yang lain. Sudah tentu banyak persoalan yang perlu dipertimbangkan sedalam-dalamnya sebelum mengambil keputusan nekad untuk berhenti kerja.

Nah, kena fikir masak-masak dan ini empat perkara penting yang perlu anda titikberatkan sebelum berhenti kerja.

1.Keperluan Kewangan
Dalam apa jua situasi, kewangan seharusnya menjadi perkara utama. Lebih-lebih lagi pada zaman ekonomi sekarang. Pasti anda sudah memiliki beberapa aset seperti kereta dan rumah yang memerlukan pembayaran secara konsisten setiap bulan. Pada peringkat awal, mungkin wang simpanan boleh membantu tetapi secara tidak langsung ia tetap menambahkan bebanan.

Apabila terdesak, anda mungkin akan menerima apa jua jenis pekerjaan dan berhadapan dengan krisis kerjaya. Jadi jangan terburu-buru, sebaliknya buat perancangan sebaik mungkin. Anggap kerjaya sekarang sebagai tabung sambil mencari pekerjaan yang diidam-idamkan.

2.Cari Kegembiraan Dalam Pekerjaan
Bukan mudah untuk seseorang mendapat kerja yang diidam-idamkannya.ibarat bulan jatuh ke riba kaedahnya. Namun, jika sebaliknya jangan putus asa atau tetap menanti. Jika ada tawaran lain yang datang, jangan terus tolak bagi memastikan anda tidak menganggur dan dapat menanggung perbelanjaan diri.

Sebenarnya ramai yang senasib dengan anda dan berhadapan dengan dilema. Namun begitu, jangan bersedih sebaliknya cuba bekerja keras serta berfikiran positif. Buangkan rasa kecewa dan cuba bersyukur dengan rezeki yang diterima. Ia sedikit sebanyak akan membantu menjadikan mood kerja anda bertukar lebih baik. Mana tahu, lama-kelamaan anda akan jatuh cinta dengan kerjaya tersebut.

3.Lakukan Perancangan Terbaik
Jika anda mempunyai matlamat dalam pekerjaan yang diinginkan, gunakan masa lapang sebaiknya dengan mencari pelbagai informasi yang diperlukan. Proses mencari pekerjaan ideal memerlukan anda untuk melakukan sedikit penyelidikan. Kumpul sebanyak mungkin informasi tentang pekerjaan mahu pun syarikat tertentu agar anda sentiasa bersedia jika ada jawatan kosong.

Sudah menjadi lumrah, peringkat awal adalah begitu sukar untuk mendapat pekerjaan yang dimahukan. Bagaimana pun pengalaman pasti akan membantu anda mendapatkan pekerjaan yang diingini.

4.Lakukan Apa Yang Diminati
Setiap daripada kita sudah tentu mempunyai impian masing-masing yang ingin dicapai. Kenal pasti apakah ia dan bagaimana impian itu mampu direalisasikan. Walau pun begitu, ramai di antara kita yang hanya memasang angan namun tidak sanggup mengejarnya. Mereka lebih sanggup mengikut apa sahaja yang terhidang di hadapan mata tanpa mahu memikirkan perubahan yang mungkin menyusahkan diri sendiri. Jangan lepaskan impian itu namun dalam masa yang sama harus menjaga kerjaya sekarang agar tidak memudaratkan diri di kemudian hari.


Rahsia Kulit Wajah Kate Middleton Cantik, Guna Nutella Sahaja. Cukup Mudah!

Pelik tapi benar, memang itu yang dikongsikan oleh jurusolek peribadi Kate Middleton mengenai rahsia penjagaan kulit wajah Kate. Menurut Debora Mitchell menerusi sebuah rancangan bual bicara berjudul This Morning, Kate hanya menggunakan Nutella dan gula untuk mengekalkan kesihatan pada kulit wajahnya.

Mitchell memberitahu bahawa Kate hanya menggunakan kaedah tradisional untuk menjaga kesihatan kulit wajahnya. Bahan yang digunakan ialah dengan sapuan Nutella sebagai topeng muka (face mask).

Menurut Michell lagi, kaedah yang digunakan itu adalah sebagai langkah untuk melembabkan kulit wajah. Selain itu, campuran coklat Nutella bersama gula amat bagus bagi menghasilkan kulit wajah yang halus.

Setelah mengamalkan cara ini selama tujuh atau lapan hari, anda pasti akan melihat perubahan pada kulit wajah. Tetapi harus ingat, jangan campurkan Nutella dengan air!

Debora Mitchell juga merupakan penasihat kecantikan kepada artis-artis ternama seperti Victoria Beckham dan Gwyneth Paltrow.

Kate Middleton melebihi usia 35 tahun tetapi penampilan serta kulit wajahnya tak menunjukkan langsung sebarang kedut.

Malah cara beliau berpakaian juga sering jadi ikutan wanita lain termasuk golongan remaja.

Sumber: Astro Awani


Rupanya Ramai Yang DM Abby Abadi Mencari Anak Angkat. Sungguh Inspirasi Kisah Ini!

Perkahwinan adalah hubungan yang harmoni bagi pasangan suami isteri. Sikap saling melengkapi menjadi tunjang bagi memastikan kehidupan disirami kebahagiaan. Sinonim perempuan dicipta dari tulang rusuk kiri lelaki, pasangan romantis Abby Abadi atau nama sebenarnya Arbaiyah Abd Manan dan  Muhammad Faizal Zakaria redha dengan ketentuan Ilahi apabila belum dikurniaan cahayamata sejak berkahwin tiga tahun yang lepas. Mujur suami begitu memahami nalurinya untuk mengambil anak angkat. Bermula daripada itulah, ramai yang DM menyatakan kesediaan untuk menyerahkan anak kepada Abby untuk dibuat anak angkat.

Pada masa yang sama, Abby juga mendapat DM daripada pelbagai pihak yang memintanya mencarikan anak angkat dan ada juga tidak inginkan anak yang dikandung. Abby bagaikan orang tengah untuk mencarikan keluarga angkat buat bayi berkenaan. Semuanya diuruskan oleh Abby dengan berhemah tanpa ada kepentingan peribadi. Sesungguhnya Abby dan suaminya adalah insan yang terpilih untuk melakukan kebaikkan ini. Ikuti temubual wartawan majalah Keluarga baru-baru ini dikediaman beliau.

“Gugur dua kali dalam tempoh tiga tahun perkahwinan. Sejujurnya saya jadi takut untuk hamil. Anak kedua saya hamil meninggal dalam perut pada usia lima bulan. Tapi ini saya tidak putus asa untuk mendapat anak. Jadi saya rasa Allah bagi rezeki anak dengan cara yang lain.

“Suami saya tidak menghalang apabila nyatakan hasrat untuk anak angkat kedua. Sebenarnya beberapa kali terdetik dalam hati untuk mengambil anak angkat. Akhirnya saya nekad! Lebih-lebih lagi saya baca banyak kes pembuangan bayi.

“Cuma saya sedih apabila ada yang bersikap terbuka apabila hasrat hati dipertikaikan. Bagi saya Allah telah bagi jalan penyelesaian iaitu ibu susuan juga perlu menyusukan anak angkat yang berusia tidak lebih daripada dua tahun sehingga sekurang-kurangnya lima kali kenyang, barulah boleh menjadi anak susuannya,” ujar Abby ketika ditemui dikediamanya baru-baru ini.

Bantu cari keluarga angkat

Naluri keibuannya terserlah apabila tidak sampai sebulan kehadiran anak angkat lelaki yang diberi nama Muhammad Daiyan Fayyadh, pelakon Abby Abadi menerima pula bayi perempuan, Maisara Dayana Fathia. Kedua-dua bayi bertuah ini dianugerahkan kepadanya setelah menyuarkan hasrat untuk mencari bayi angkat di instagram.

“Anak pertama, Daiyan, setelah ada yang dm saya di instagram. Katanya dah dua hari bayi ni orang tak nak. Syukur rezeki saya. Selang sebulan pula, perasaan inginkan seorang bayi perempuan pula. Ikut gerak hati, Dayana pilihan saya dan suami. Dayana antara bayi perempuan terawal yang ada dalam senarai dm saya. Seterusnya, memang ramai yang dm. Semua nak suruh saya jaga. Sebaliknya saya cadangkan kepada keluarga yang mencari anak angkat.

“Sebenarnya sejak saya lalui semua ini. Saya dapati ramai rupanya yang mencari anak angkat dan sebaliknya. Ada yang bercerai dn tak mampu jaga anak ke empat, anak ramai sehingga 12 orang dan ada mak yang dm saya setelah anaknya terlanjur. Memang kisah ini tak dijangka di akal.

Bagi saya, semua ini cara saya bantu untuk mengelak kejadian yang tak dingini. Tetapi semua pengambilan anak angkat ini mengikut prosedur yang betul. Kebetulan rezeki saya sebagai orang tengah. Saya tidak kenakan sebarang bayaran pun.

“Malah ada yang nak ambil anak angkat, bertanya pelbagai soalan termasuk keturunan atau anak luar nikah atau tidak. Bagi saya, amat ralat apabila ada soalan-soalan seperti ini. Tidak perlu tahu semua itu. Pada saya bayi tidak salah. Kita yang mendidikanya untuk menjadi anak yang baik atau sebaliknya,” jelas Abby.

Momen indah

Pastinya kehidupan pasangan suami isteri berubah apabila mempunyai cahayamata. Begitu juga yang dilalui Abby dan suami.

“Terasa masa banyak terisi. Apabila ada bayi ini memang kena bangun awal. Mujur suami ringan tulang membantu. Bagi saya tak ada beban buat diri saya dan suami.

“Malah kami merasai keseronokkan yang tidak dapat diluahkan dengan kata-kata. Memang ada yang cakap, perlukah ambil anak angkat sedangkan sudah mempunyai anak sendiri. Namun bagi saya semuanya cukup indah.

Dalam pada itu, Abby turut berkongsi kegembiraan menguruskan dua bayi tersayangnya tanpa perlu berpantang.

“Saya bersyukur, urusan menguruskan anak berjalan seperti biasa. Maklumlah saya ibu yang tak berpantang walapun ada bayi. Tiada masalah untuk bergerak dan menjaga bayi.

“Cuma apabila pergi bercuti, pastinya beg bertambah. Maklumlah ada bakul susu dan pakaian kena bawa lebih. Biasalah bayi ni ada perkara yang tidak dijangka seperti muntah.

“Tetapi semua urusan menguruskan anak, walaupun sudah 10 tahun tak uruskan bayi, tidak ada masalah bagi saya. Saya masih ingat pengalaman menguruskan anak-anak saya dulu. Dan tak ada beza pun anak sendiri atau angkat. Semuanya saya di hati saya. Saya juga berharap kedua-dua bayi ini, akan mengikut jejak abang dan kakaknya menghafal Al-Quran serta diberi didikan agama,” jelas Abby yang bersedia jika hamil pada waktu terdekat ini.

Sumber: Majalah Keluarga Isu November 2018


Niat Menabung Akhirnya Lebur, Hampir RM1000 Duit Rosak & Koyak, Bila Disimpan Dalam Tabung Yang Sama.

Menabung ni adalah antara cara untuk displinkan diri untuk menyimpan duit. Selain menyimpan di bank, tentu ada antara kita akan menggunakan tabung tertentu di rumah.

Terdapat pelbagai tempat di rumah dijadikan lokasi untuk menyimpan duit. Ada yang simpan duit celah buku, dalam dinding, bawah lantai kayu,dalam pasu bunga, kotak kasut, tabung besi atau tin kosong.

Namun setiap satu tempat menyimpan tu ada baik buruknya. Sebagaimana perkongsian ini.

Namun tahukah anda bahawa cara menyimpan duit bercampur dengan duit kertas dan syiling boleh menyebabkan duit rosak.

Moga jadi iktibar supaya memastikan tabung itu sesuai digunakan untuk mengelak duit rosak terutama jika memilih tabung jenis tin atau besi yang mudah berkarat.

Hampir RM1,000 duit rosak, koyak

Allahuakhbar… Sekadar perkongsian bersama 🥺🥺🥺 terjadi pada sahabat baik sendiri… Niat menabung akhirnya leboq macam tu ja… Semua duit2 dia mereput… Qelai… Hancoq bila nak cuba bukak lipatan… Kalau ada sesiapa yg simpan duit dalam tabung tin bercampoq duit syiling rasanya elok dielakkan… Nak kata apa lg dah kan… Hampir rm1k leboq mcm tu ja… Bwk pi bank x tau la bank nak terima ka dak 😰😰😰 be strong sahabat…

Edit: Alhamdulillah… Alhamdulillah… Terima kasih yg share dan bagitau boleh tukaq dan bank terima… Dia akan bwk p bank… Mudah²an dipermudahkan dan dapat balik ganti… Dia kata kalau tau jd mcm ni mmg x akan smpn mcm tu…

FEEDBACK DARIPADA WARGANET

Bagaimana pun setelah perkongsian ini tular ramai warganet telah memberi feedback untuk tindakan yang patut dilakukan yang memberi nasihat kepadanya untuk menukar di bank.

Update 25 Feb 2021…

Terima kasih semua yang memberi pandangan dan apa perlu dibuat jika berlaku perkara macam ni… Alhamdulillah…. Yang sblm ni tak tau jadi dah tau… Terima kasih sahabat2 maya

Ramai juga komen yang memaklumkan kemungkinan ada antara duit dimasukkan ke dalam tabung itu basah atau lembab mengakibatkan tin berkarat dan duit mereput

Semoga urusan rakan puan Noorly dipermudahkan.


“Period Tak Teratur Tak Bermakna Tak Subur.” Zuriat Bukan Penentu Bahagia, Dr Say Kongsi Pandangan & Minta Henti Berfikiran Kolot,

Doktor yang juga influencer terkenal, Dr Say baru-baru ini berkongsi pandangan mengenai masalah ketidaksuburan dikalangan wanita. Ini berikutan viral mengenai seorang ustaz yang berhujah tentang wanita meletakkan hantaran tinggi tetapi mempunyai masalah ketidaksuburan haid setiap bulan.

Tidak dinafikan, anak anugerah terindah buat pasangan suami isteri. Kehadiran si kecil ini dinanti-nantikan usai bahtera perkahwinan dilayari bersama. Namun bukan semua pasangan bertuah terus ‘lekat’ selepas berkahwin.  Sudahlah tertekan apa yang dihajati belum diperoleh, timbul pula kata-kata kurang enak daripada segelintir masyarakat kononnya tak subur dan sebagainya.

Dr Say dalam satu perkongsian memuatnaik topik mengenai ketidaksuburan bukanlah disebabkan oleh kesihatan wanita semata-mata. Lebih-lebih lagi yang mengalami masalah period tidak teratur.

“Semalam sy terjumpa message seperti gambar kedua & sekali lagi, terduduk sy dibuatnya. Tak pernah sy dengar sepanjang hidup yg keteraturan period mempengaruhi hantaran seorang wanita. Ustaz ni tak mahir sains rasanya. Kalau nak cakap keteraturan period mempengaruhi kesuburan meh sy cerita science-nya.

“Ketidaksuburan 30% adalah disebabkan kesihatan wanita, 30% disebabkan kesihatan lelaki, 30% disebabkan kedua2 lelaki & wanita & 10% tidak dapat dikenalpasti puncanya. BUKANNYA 100% KETIDAKSUBURAN DISEBABKAN KESIHATAN WANITA. Malah sy pasti ramai je followers wanita sy yg period tak teratur kat sini ada zuriat.

Dr Say yang juga bapa kepada dua orang cahaya mata ini meminta orang ramai supaya tidak memberi persepsi buruk kepada kaum wanita yang mengalami masalah period tidak teratur.

“Jadi agak mengecewakanlah bila ustaz ni berhujah sebegitu sebab ia memberi persepsi yg buruk kepada wanita yg periodnya tidak teratur sebab TAK SEMESTINYA PERIOD TAK TERATUR BERSAMAAN TAK SUBUR. Bercakap mengenai poligami pulak, memang dalam Islam ada dinyatakan keharusan berpoligami adalah sekiranya isteri mandul.

“Tapi dari pengalaman sy bertanya kepada pakar2 fertiliti & pakar sakit puan, majoriti suami tak buat pun ujian kesuburan sebab ramai yg masih berpemikiran ketidaksuburan 100% disebabkan wanita. Padahal ujian kesuburan lelaki SATU SAHAJA. Tu pun egois taknak buat. Pastu bagi alasan bini aku tak subur maka aku dibenarkan kahwin lain padahal silap2 ko yg tak subur.

Tambah Dr Say lagi, zuriat bukanlah penentu kebahagiaan dalam rumahtangga. Semuanya bergantung bagaimana pasangan suami isteri mengendalikan bahtera perkahwinan mereka.

“Doc apa tau, doc ada zuriat”. Sy & wife dulu mencuba hampir 5 tahun untuk mendapatkan zuriat sebelum kami dikurniakan anak pertama kami. Macam2 teguran bini dapat “dr azu jgn jalan laju sangat nanti susah melekat”, “dr azu jgn gym teruk sgt nnt peranakan tersumbat”. Sekali bila check2, sy yg tak subur, sperma pelbagai bentuk. In a nutshell wahai para lelaki, jangan ingat luaran kita sihat dalaman kita turut sihat sebab zaman sekarang ni banyak sangat kes lelaki tak subur.

“Dan zuriat bukanlah penentu kebahagiaan. Semuanya bergantung kepada pasangan suami isteri tersebut. Kalau kedua-dua rasa saling melengkapi trust me itu dah cukup memadai. STOP BERFIKIRAN KOLOT.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Sebab Ayah Nak Tengok Bola, Bayi 6 Bulan Maut Lepas Sesak Nafas.

Beberapa hari yang lalu tular kejadian yang menyayat hati apabila bayi yang baru berusia enam bulan disahkan meninggal setelah mengalami sesak nafas akibat menempuh perjalanan sejauh 500KM dengan menaiki motosikal.

Difahamkan bapa bayi membawanya  Jawa Tengah ke Jawa Timur untuk menonton perlawanan bola sepak, lapor laman berita Coconut News hari ini.

SESAK NAFAS

Perkara itu disahkan sendiri oleh ibu bapa mereka dan ianya tular di Twitter (sebelum dipadamkan) dengan memberikan luahan rasa bersalah atas kesilapannya itu.

Menurut ayah kepada bayi tersebut, dia bersama isterinya bawa bayi tersebut menaiki motor dari Tegal ke Surabaya pada 30 Julai lepas untuk menonton pasukan bola sepak kegemaran mereka beraksi.

Menurutnya, mereka bertolak dari Tegal pukul 5:38 petang (waktu tempatan) pada Sabtu lalu dan tiba di Surabaya jam 7.15 pagi keesokan harinya.

Jarak antara dua wilayah itu adalah sekitar 500 kilometer (km).

Bagaimanapun, sebaik tiba di rumah, bayi itu mula batuk dan sukar bernafas. Ibu bapanya membawa anak mereka ke hospital, namun dia meninggal dunia walaupun doktor berusaha sedaya upaya untuk menyelamatkannya.

Sesampainya mereka ke destinasi, bapa menjelaskan bahawa bayinya batuk-batuk dan susah bernafas. Mereka bergegas ke hospital dan disahkan meninggal dunia setelah doktor berusaha sebaik mungkin untuk menyelamatkan bayi perempuannya.

“Ini semua kebodohan yang disaluti dengan ego dan kesombongan saya. Yang bertekad mangajak anak saya berusia 6 bulan untuk berjalan dari Tegal ke Surabaya untuk perlawanan bola sepak. Memang saya yang bodoh.”

Menerusi coconuts.co, dalam tweet tersebut, si bapa ada lampirkan bayi yang sudah di kafankan. Katanya, dia mahu jadikan pengalaman pahit dalam hidupnya ini sebagai satu pengajaran buat ibu bapa


Bila Hati Isteri Mula Tawar, Bertukar Diam Dan Akhirnya Pasrah. Suami Alert Hal Ini Untuk Kekal Bahagia.

Pastinya setiap wanita mempunyai sikap inginkan sebuah kekal bahagia. Oleh itu, dia akan pastikan ahli keluarganya dalam keadaan baik termasuk menegur apa yang dirasakan perlu diperbetulkan. Namun jika suami masih tidak mahu berubah pasti ia sukar buat dirinya.

Jika selamanya ini dirinya sentiasa tegur suami untuk kearah yang bahagia, namun tidak diendahkan, ia tentu membuatkan dirinya pasrah.

Ikuti perkongsian ini. Semoga jadi peringatan bersama membina keluarga bahagia.

Sebelum dia mengalah, cepat2 la berubah…

Perangai org perempuan ni, selagi dia rasa nak menegur, nak menasihati, nak memperbaiki serta memperbetulkan apa yg salah dan nak menjadikan keadaan itu lebih baik dr sebelumnya, maka dia akan usaha utk buat…

Dia akan cuba tegur berkali2…dia akan cuba menasihati berkali2…dia akan cuba bagi pandangan serta pendapat tanpa jemu…

Sebabnya dia masih nmpk harapan atau dia masih meletakkan harapan…

Tapi once dia berhenti menegur, berhenti menasihati, berhenti bagi pandangan, dan dia dah MULA DIAM, itu bukan bermakna dia dah berhenti berharap, tapi kerana dia dah lelah dan dah rasa nak mengalah…

Dah berbuih mulut, tapi sifat dan sikap itu masih sama…tak berubah dan buat tak endah…

Suami kena ambil peduli

Bear in mind, org tegur sebab sayang, orang nasihat sebab sayang, org bagi ruang dan peluang utk memperbetulkan perbuatan sebab sayang. Kalau perkara sesimple ini pun kita yang lelaki ni tak nanpak dan tak faham, maka satu hari nnt kita akan menyesal…

Org yg berjuang akan berhenti berjuang bila apa yg diperjuangkan itu tidak memberi pulangan yg sewajarnya…

Org utara kata, “tak balik modai, buang masa…”

Renung-renungkan.


Rahsia Menambat Hati Suami. Salah Satunya Ambil Tahu Penampilan Suami.

Tahun-tahun pertama perkahwinan adalah tempoh paling bahagia bagi pasangan suami isteri…. namun dengan selarinya peredaran waktu, kasih sayang yang dirasakan selama ini dirasakan semakin memudar. Ada isteri yang merasakan suaminya sudah tidak menyayanginya lagi.
Tidak, jangan melulu menyalahkan suami. Mungkin anda jugalah penyebabnya.

Mari kita semak kembali apa yang kebanyakan suami sukakan dan mahukan daripada isterinya.
Berikut adalah 17 perkara yang isteri perlu beri perhatian dalam menambat hati suami:

1. Mengambil berat tentang penampilan suami
Ada suami gemar diberi perhatian akan hal-hal remeh yang berkaitan dengan dirinya.
Dia akan senang jika isterinya mencadangkan baju apa hendak dipakai, mengenakan kancing bajunya, mengemaskan tali lehernya, mengelap kasutnya, memotong kukunya dan sebagainya.
Walaupun suami anda bukan jenis yang begini, tiada salahnya anda mencuba dan lihat kesukaannya.

Dari situ anda akan mengetahui apakah suami anda jenis suka dimanja atau suka berdikari. Kita tidak tahu bagaimana ibu melayaninya dahulu.
Anda kena lebih baik daripada layanan yang diterima daripada ibunya.

Berasa banggalah melihat suami anda segak setiap hari.
Jangan berfikiran negatif, bimbang suami ditackle orang, sebab sekiranya anda ikhlas, keikhlasan itu akan dibalas dengan kejujuran yang lahir dari lubuk hatinya, bukan berpura-pura.

Lagipun anda mendapat pahala berbuat begitu. Ini bukan hendak menjadikan anda hamba.
Sesetengah isteri memang merasakan begitu.
Padahal perkara ini ada disebut dalam hadis,

Ya Fatimah, barangsiapa wanita meminyakkan rambut dan janggut suaminya serta memotong kumisnya dan mengerat kukunya, Allah akan memberinya minum air dari sungai-sungai di Syurga, diringankan baginya sakaratul maut, akan didapati kuburnya menjadi sebuah taman Syurga, Allah mencatatkan baginya bebas dari api Neraka, dan selamat dari Titian Sirat.”

2. Menambat hati suami dengan bersegera pergi jika dipanggil
Pernahkah anda ‘dipanggil’ suami ketika sedang memasak atau melakukan pekerjaan lain?
Anda wajib memenuhi ‘panggilannya’ itu.
Tinggalkan semua pekerjaan dan tunaikan ‘permintaannya’.
Tapi jangan tengah goreng ikan, anda pergi berlari tunggang-langgang kepadanya untuk ‘tugas’ baru.
Minta dia tunggu sebentar.
Kemaskan diri dan pergilah kepadanya.

3. Menambat hati suami dengan sentiasa berhias untuk suami
kebanyakan lelaki cukup cerewet dengan kebersihan.
Mereka akan bosan apabila isteri menyambutnya dengan rupa dan rambut yang kusut masai, anak-anak yang comot dan rumah yang ‘bak kapal pecah’.
Sesibuk mana pun anda, persiapkan diri sebaiknya tatkala menyambut kepulangan suami. Hadiahkan dia senyuman.
Kalau dia bermasam pun tak mengapa, anda sudah mendapat pahala sedekah dengan memberikannya senyuman.
Rugi ke senyum?

4. Layan suami seperti raja
Sesetengah suami suka dilayani seperti raja.
Dia suka jika isterinya membantu mengelap peluhnya, menyediakan keperluannya untuk mandi dan berdiri ketika ia hendak pergi atau kembali.
Ungkapan-ungkapan seperti, ‘Bang, nak makan dulu atau nak mandi dulu atau nak tidur dulu?’ cukup untuk membuat suami tersenyum dan mengurangi penatnya.

5. Ucapkan terima kasih setiap pemberian suami
Lelaki kadang-kadang suka dipuji.
Jangan lupa hargai setiap barang pemberiannya meskipun tidak seberapa nilainya.
Sekadar ucapan terima kasih dari seorang isteri ketika menerima pemberian, sangat bermakna dan membekas di hati suami.
Kalau rasa tak suka dengan pemberian itu, ucapkan dulu terima kasih, baru beritahu.
Misalnya, “Terima kasih bang, belikan Nor kain, cantiknya, Nor suka. Tapi kalau lain kali abang nak beli Nor nak warna kelabu pulak”
Suami tak akan tersinggung, malah faham bahawa dia masih belum mengerti kegemaran isteri dan akan cuba memperbaikinya.

6. Jangan berleter!
Suami akan bosan jika isterinya ‘cerewet’ dan selalu bertanya, hendak ke mana, acara apa, bila balik, kenapa lambat balik, jumpa siapa tadi dan sebagainya.
Banyak tanya tu lebih kurang macam berleter juga.
Mana ada suami yang suka isterinya berleter.

7. Menambat hati suami dengan menemaninya makan
Jika anda menghidangkan makanan untuk suami tetapi tidak menemaninya makan, sama halnya seperti memberi makan kucing.
Ini pun ada disebut dalam hadis.
Sebaik-baiknya temanilah dia meskipun sekadar satu suapan, tak pun duduk sambil minum-minum sementara menanti dia selesai.
Thabit al-Banni berkata,

Terdapat seorang wanita dari Bani Israel yang buta sebelah matanya, yang sangat baik pekertinya terhadap suaminya. Apabila dia menghidangkan makanan di hadapan suaminya, dipegang pelita sampai suaminya selesai makan. Pada satu malam, pelitanya kehabisan sumbu, lalu diambil rambutnya untuk dijadikan sumbu. Esok harinya, matanya yang buta kembali melihat. Allah memuliakannya kerana rasa hormatnya kepada suami.”

Inilah cara paling ampuh untuk menambat hati suami, bermula dari dapur.

8. Tingkatkan ilmu pengetahuan
Suami senang dengan kefasihan isterinya dalam berkata-kata, bijak dalam bertindak dan menjadi partner yang baik dalam berdiskusi.
Tingkatkan kualiti intelektual anda dengan banyak membaca buku dan gali pelbagai informasi.
Hal ini jadi lebih penting jika anda suri rumah sepenuh masa.
Sesetengah suami memang memandang rendah sedikit isteri yang berstatus begini.
Jadi anda kena tingkatkan pengetahuan dengan mengambil tahu mana-mana yang patut.

9. Jangan terlalu kuat membangkang
Jangan kuat membangkang pendapat suami.
Kebanyakan suami tak suka pendapatnya dibangkang.
Walaupun agak salah, sebaik-baiknya terima dahulu.
Kalau nak membangkang pun tengok nada suara dia dan perhati nada suara anda.
Ingat, anda ibarat perdana menteri dan dia raja.
Mana ada raja yang boleh terima kalau asyik dibangkang oleh perdana menteri.
Isteri yang kuat membangkang memang sengaja mencari kebencian suami.
Anda tinggal sebumbung dengannya. Sudah tentu anda perlu sependapat dengannya dalam semua isu.
Kalau tak sependapat pun, simpan sendiri dan keluarkan balik sedikit-sedikit mengikut kesesuaian masa dan tempat.
Pendek kata, seboleh mungkin, sentiasa tunjukkan anda sependapat dengannya.

10. Jadilah bidadari yang menenangkan fikiran
Suami mahu isterinya sebagai penenang fikiran.
Jadi, berperananlah sebagai bidadari, bukan duri yang asyik menyucuk perasaan suami sehingga rumahku menjadi nerakaku.
Kalau isteri sudah tidak bersifat penenang, suami akan mencari pengganti.

11. Sambut kepulangan suami dengan ketenangan
Kalau anda ingin suami berlama-lama dirumah, jangan sambut kepulangannya dengan pelbagai masalah anak-anak dan urusan dapur yang remeh-temeh.
Mulailah pembicaraan yang menyenangkan, kerana suami perlukan freshener setelah seharian dengan masalah di tempat kerja.

12. Sediakan tempat tidur yang eksklusif
Tempat tidur bukan sekadar menyimpan rahsia-rahsia suami isteri, melainkan juga tempat ternyaman mereka untuk saling mencurah perasaan dan saling membuktikannya dengan perilaku.
Jadikan ia kamar yang eksklusif dan peribadi.
Kebanyakan suami tidak suka tempat tidurnya dimasuki orang tanpa izinnya.
Kreatif sedikit dalam menghias bilik tidur ini.
Berikan warna-warna yang digemari oleh suami.
Susun kembali bunga supaya tidak jemu memandang. Untuk lebih romantik letakkan gambar-gambar perkahwinan disini.

13. Elakkan gangguan
Pantang bagi kebanyakkan suami jika tidurnya terganggu.
Jauhkan anak-anak darinya ketika dia sedang tidur.
Tunggu dia terjaga dahulu sebelum memblander atau menumbuk sambal.
Kecilkan suara tv.

14. Isteri yang manja tapi bukan mengada-ngada
Suami suka isteri yang pandai bermanja-manja tapi jangan sampai mengada-ngada.
Disitulah cantiknya perhubungan suami dan isteri.
Isteri yang pandai bermanja-manja bukan sahaja mendapat semua yang dikehendakinya, malah menyenangkan suami dan membuatkan suami teringat-ingat.
Kalau dah suami teringat-ingat, takkanlah dia nak cari lain.

15. Jangan kuat merajuk
Jangan kuat merajuk dan tarik muka masam terutama tatkala suami sedang berserabut dengan masalah.

Merajuk tak bertempat ini hampir sama dengan mengada-ngada.

Anda kena ingat, merajuk jawapanya adalah pujuk.
Jika suami sedang serabut dengan masalah, bolehkah dia memujuk?

16. Beri pendapat bila ditanya sahaja
Dan jangan pula banyak tanya, biarkan suami isteri meminta anda memberi pandangan.
Sebab pandangan anda yang tidak tepat dan bertentangan dengan pendapatnya akan membuahkan perasaan geram.
Setakat geram tidak mengapa, kalau dia marah sudah tentu dia tidak akan meminta pandangan anda lagi pada masa akan datang.

17. Jangan memperkecilkan kemampuan suami
Selalu merangsang prestasinya.
Kalaupun ia lemah dan ada masalah jangan perkecil-kecilkan kemampuannya itu.
Dorong dia dengan kata-kata motivasi dan letakkan dihatinya bahawa anda sentiasa percaya suatu hari nanti masalah itu dapat diatasi.
Usahakan rawatannya tanpa berputus asa.

Penutup:
Kebahagian rumah tangga adalah bergantung kepada kedua-dua belah pihak, baik dari pihak si isteri mahupun suami.
Semuanya memainkan peranan yang penting.
Yang penting kedua-dua belah pihak berusaha untuk memberikan yang terbaik kepada pasangan masing dan berusaha mengekalkan keharmonian serta kehangatan dalam rumah tangga.


Masalah Bau Badan Selesai &  Magicnya Rasa Bertenaga Dengan Amal Ni.

Rutin harian yang dilalui oleh kebanyakan ibu jika difahami memang cukup berat. Sehari suntuk sibuk menguruskan hal rumah tangga.

Bayangkan,  seorang ibu akan bangun awal pagi siapkan anak-anak ke sekolah dan menghantarnya. Kemudian kembali ke rumah dan mengemas serta sediakan makan tengah hari pula sebelum anak pulang dari sekolah.

Bila tiba waktu tengah hari,  bergegas pula menjemput anak di sekolah dan pelbagai lagi ‘kerja’  yang dilakukan.  Hal ini pasti sahaja boleh menyebabkan setiap ibu berpeluh sepanjang waktu.

Pun begitu,  walau sibuk macam mana pun seorang wanita,  masalah bau badan mesti diatasi.  Jangan jadikan masalah ini perkara biasa! Namun ambillah langkah serius untuk atasi dan mencegahnya.

Salah satu cara yang boleh dicuba adalah dengan mengamalkan minum air herba.  Bukan sahaja bau badan hilang malah memberi tenaga jika diamalkan secara konsisten.

Ini diakui oleh Puan Mel dan beliau turut berkongsi resipi untuk menyediakan minuman herba tersebut.

Perkongsian Daripada Puan Mel

Mel nak share dengan korang resepi Air Herba temurun yang Mel amalkan dari anak sulung sampai la anak ketiga. Mudah disediakan sampaikan suami pun boleh buatkan untuk isteri dalam pantang.

Air herba ni boleh diamalkan selalu untuk tujuan kesihatan. Magic tau kalau nak buang angin atau hilangkan bau badan. Even bau peluh pun insyaAllah jadi wangi kalau konsisten amalkan.

Mel suka tambahkan kurma untuk milkbooster dan supply tenaga. Mak dara dan anak dara boleh amalkan ya.

Resipi Air Herba

Bahan-bahan:

2 helai daun pandan-disimpul

2 batang serai-dititik

4 hiris halia

3 batang kulit kayu manis

Sedikit gula melaka

secubit bunga cengkih

3 biji kurma-dibuang biji

Cara buat:

1.  Masukkan semua bahan ke dalam periuk dan isikan air sehingga 3/4 penuh.

2. Didihkan dengan api sederhana hingga mendidih dan air berubah warna.

3. Biarkan suam dan sedia untuk diminum.

sumber :Amalena Akhyar


“Jawatan Warden Ni Hampir Semua Guru Tolak…” Rupanya Ini Cabaran Warden Asrama, Perkongsian Cikgu Ini Bikin Netizen Simpati.


“Kalau Orang Meninggal Saya Sampai…” -Ini Cara Zul Ariffin Yang Cukup Mendalam!

Siapa yang tidak kenal dengan pelakon Zul Ariffin yang bersuara garau dan bertubuh sasa.

Lakonan mantapnya aksi lasak dan romantik sentiasa ditunggu peminatnya.

Namun siapa sangka dengan kehidupan sebagai anak seni, dia mempunyai pendirian dalam diri.

Begitu juga dengan kehidupannya sebagai seorang muslim.

Menerusi perkongsian disebuah TikTok akaun abbasy.my berkongsi pandangan Zul Ariffin mengenai kehadiran ke majlis perkahwinan dan pengebumian.

Jarang pergi majlis kahwin tapi jika ada yang meninggal dunia akan hadir.

You guys tahu tak , kalau orang kahwin orang artis atau kawan ke saya jarang pergi. But i tell you guys kalau orang meninggal saya sampai…

Itu saya daripada dulu…

Orang meninggal saya sampai…sebab bila saya tengok
Every time saya tengok ke apa ke…Saya rasa macam wow..

Itulah destinastion kita semua. Situ lah!…
Tak pergi ke mana, situlah…Situlah destinastion kita yang betulnya..

Sorrylah kalau saja membebel ke.. Bukan saya nak jadi…Gempaklah, itulah.. saja share…

Itu saya punya perspective lah mintak maaf lah. Saya punya perspective dalam hidup saya.

Dalam pada itu, para netizen memuji cara pelakon berkenaan.


Kurangkan Marah Anak Sepanjang Bulan Mulia, 7 Tip Kawal Kemarahan Ibu-Ibu Perlu Tahu

Hubungan kekeluargaan pastinya tidak lepas daripada ditimpa masalah. Marah adalah satu penyakit emosi yang sememangnya sukar dikawal. Apabila dimarahi atau memarahi ahli keluarga, banyak perkara yang perlu anda fikirkan.

Jangan hanya sewenang-wenangnya melemparkan kemarahan anda tanpa usul periksa. Ini semua akan hanya mengundangkan masalah kecil hati dan punya impak yang besar dalam hubungan.

Tambah lagi ketika ini kita sedang berada di bulan puasa nan mulia. Ada baiknya kita mengawal kemarahan yang meluap-luap. Semua ini adalah bisikan syaitan yang tidak sihat untuk minda kita.

Tip tenangkan diri ini patut anda contohi bila setiap kali anda marah.

Tip Kawal Kemarahan

*Tarik nafas panjang dan lepaskan perlahan-lahan supaya oksigen mulai masuk ke kepala dan ini membuatkan anda akan mula berfikir dengan lebih mendalam serta rasional.

* Duduk dalam keadaan badan tegak, letakkan kedua tangan di atas paha dan genggam tangan kemas. Buka dan genggam tangan anda dengan pantas sambil menarik nafas yang dalam. Ini akan membantu tubuh menjadi lebih relak dan kemarahan juga makin reda.

*Perlahankan atau hentikan pergerakan anda supaya kadar degupan jantung anda dapat diturunkan.

*Kendurkan dan regangkan otot-otot yang tegang akibat kemarahan melampau.

*Berfikirlah secara rasional dan positif sebaik oksigen mulai masuk ke kepala. Berfikirlah dengan lebih membina dan kawallah kemarahan perlahan-lahan.

*Membuat sedikit lawak jenaka pastinya buat minda anda lebih terbuka dan relaks. Secara tidak langsung kemarahan juga makin reda.

* Jika perlu, beralihlah dari persekitaran dan sumber yang menyumbangkan kepada perasaan marah anda. Keluar dari rumah atau bercucuk tanam di luar rumah pastinya buat mood anda semakin baik.


Tak Sangka Anak Pandai Berlakon Watak Sedih, Wawa Zainal Pun ‘Feeling’ Menangis.

Setiap anak pasti memiliki berbagai jenis potensi diri. Ada anak yang pandai melukis, bijak mengira, aktif sukan dan pandai berlakon.

Sebagaimana anak pasangan pelakon dan usahawan popular, Wawa Zainal dan suaminya Aeril Zafrel, tidak menghalang jika anaknya meminati dunia seni.

Wawa yang merupakan ibu kepada empat orang anak, tidak menyangka anak keduanya, Hayla Maghfiratul Adzkiyaa mampu melakonkan babak sedih dengan baik.

Request Air Mata Terus Keluar.

Nyata, ke mana tumpah kuah, kalau tidak ke nasi. Wawa menerusi perkongsian video di Instagramnya berkongsi bebarapa sedutan babak lakonan anaknya. Lebih membuatkan dia teruja apabila anaknya berjaya melakonkan watak seorang sedang menangis dengan mudah.

Menjengah di ruangan komen, rata-rata warganet turut teruja melihat lakonan anaknya yang baru berusia enam tahun. Ramai yang menyatakan tidak sabar untuk melihat video itu. Ada juga berpendapat, Hayla mewarisi bakat lakonan daripada ibu bapanya.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Terhibur! Dah 13 Tahun Kahwin, Suami Masih Minta Isteri Suap Makan. ” Isteri Tak Suap Tak Kenyang”-Warganet

Lelaki memang terkenal dengan sifat maskulinnya, berani, tegas dan bertanggungjawab. Tetapi, disebalik itu, lelaki ada juga terpalit sifat manja mereka! Lebih-lebih dengan orang yang mereka sayang.

Ada yang mudah pamer manjanya, malah ada juga yang ketika mereka sakit baru keluar sifat manja mereka itu.

Baru-baru ini seorang isteri memuat naik perilaku suami kesayangannya bermanja di aplikasi Tiktok. Dalam video tersebut, jelas menunjukkan sang suami bermanja minta disuap makan mestikan mereka sudah berumahtangga hampir 13 tahun.

Yang mencuit hati, sebelum suap makanan, suaminya menunjukkan perangai seakan budak-budak yang menunggu saat untuk disuap sambil ditegur gedik oleh si perakam.

Tambah isterinya di ruangan komen, suaminya yang digelar ‘baby badung’ ini memang manja orangnya walaupun sudah dikurniakan 5 orang anak.

Video yang berdurasi 7 saat mendapat lebih 280k penonton dan menjengah di ruangan komen, warganet terhibur dengan sifat suaminya yang manja itu. Malah ada juga yang berkongsi cerita suami masing-masing.

Suap makan suami isteri ni sebenarnya eratkan lagi hubungan tau dan merupakan salah satu tip kebahagian suami isteri!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Jangan Buat Main Potensi Isteri. Lelaki Ini Seru Para Suami Hargai Kelebihan Itu, Bukannya Pendam Aje.

Seorang suami harus sentiasa memberikan sokongan kepada isteri dalam apa jua tindakkannya termasuk melakukan apa yang diminatinya.

Suami yang menghargai isterinya akan membantu menyerlahkan potensi diri isteri bukannya membiarkan ia pendamkan sahaja.

Perkongsian saudara Akhtar Syamir ini ada benarnya apabila menghargai potensi isterinya. Ikuti coretannya.

Potensi seorang isteri.

Saya bukan syok sendiri, tapi tengok frame tu. Kalau zoom in lagi jelas. Ianya dihasilkan oleh isteri saya. Menarik tak? Bagi saya sangat menarik dan mengagumkan. Bukan kerana ianya dihasilkan oleh isteri saya, tetapi kerana saya tahu sampai bila-bila pun saya takkan dapat buat macam tu.

Manusia ini mempunyai potensi yang tiada batasan. Tidak kira lelaki atau wanita, semua orang ada kelebihan masing-masing yang jika digilap atau diberi peluang, bakal menghasilkan sesuatu yang luar biasa.

Percaya atau tidak, hampir kesemua potensi yang ada pada diri wanita akan dipendam apabila ia mula menjadi seorang isteri. Yang bagus bersukan akan berhenti bersukan, yang hebat berpidato akan terhad berhujah di rumah sahaja, yang bijak berniaga pun kadang-kala berakhir di dapur sahaja. Ini adalah senario apabila pasangannya menjadi penghalang kepada isteri mengembangkan potensinya. Itu tak boleh, ini tak boleh. Segala kemahiran dan minat terpendam sedalam-dalamnya.

Bagaimana pula jika pasangan wanita itu seorang yang memberi kebebasan kepada isterinya untuk menyerlahkan potensinya? Lihat sahaja founder-founder produk, ramai yang wanita berkahwin, lihat sahaja leader-leader dan stokis besar, jarang sekali lelaki, tetapi kebanyakannya wanita berstatus isteri. Yang pandai masak, menjadi peniaga masakan yang berjaya, yang pandai bercakap menjadi speaker di kaca tv, yang pandai menulis, menjadi pemberi inspirasi kepada ramai orang, yang pandai menghias, menjadi punca kegembiraan keluarga, yang berseni dapat menyerlahkan bakatnya. Ini termasuklah yang menjadi Doktor, Peguam dan di bidang profesional yang lain.

Jangan ditahan potensi isteri. Buka mata dan lihat minat mereka. Beri mereka peluang menyerlahkan bakat mereka. Tak perlu ditahan-tahan, tak perlu rasa ego tercabar. Mana tahu lukisan yang tiada nilai sekarang, menjadi ribuan ringgit suatu hari nanti. Beri mereka masuk kelas-kelas yang mereka ingini. Kelas memasak, kelas mengaji, kelas perniagaan, kelas seni, jahitan, jualan langsung dan macam-macam lagi Pengakhirannya nanti, kita dan keluarga juga akan dapat manfaatnya.

Semoga kita menjadi pasangan yang saling melengkapi antara satu sama lain.


Bersihkan Kesan Melekat Di Iron, Gunakan Garam Pun Menjadi!

Pengalaman menggosok baju hingga ada yang melekat atau lebih teruk lagi baju yang digosok berlubang dek kerana terkena seterika yang panas  mungkin ramai antara kita mengalaminya.

Bila ini yang terjadi, tentunya bukan sahaja baju yang digosok rosak malah seterika juga akan menjadi tidak selesa digunakan. Ini kerana bahagian bawahnya telah  berwarna kecoklatan seakan berkarat dan menggosok tidak lagi selicin sebelumnya.

Lebih menyedihkan lagi jika seterika itu hendak digunakan untuk menggosok baju berwarna putih, pasti akan meninggalkan kesan dan seterusnya menampakkan baju menjadi comot dan kotor.

Untuk itu, segeralah buat petua ini untuk memudahkan menanggalkan kesan kotoran di bahagian seterika. Caranya cukup ringkas, hanya dengan menggunakan 1 bahan sahaja.

Apa itu?

Gunakann GARAM dan ini caranya.

Tidak dengan itu, ada satu lagi petua  boleh digunakan, dan kali ini  dengan menggunakan  3 bahan utama yang mudah di dapati di dapur rumah anda.

Bahan-bahan yang diperlukan:

1. Cuka makan
2. Soda bikarbonat
3. Span sental kuali

Cara-caranya :

Ekstra Info :

Setelah seterika bersih pasti lebih mudah digunakan untuk menggosok baju, dan jika nak lagi cepat menggosok alaskan dulu iron board dengan aluminium foil. Kesannya dengan sekali gosok, kedutan terus hilang!


“Rasa Tenang Sebab Sebagai Anak Saya Sudah Buat Yang Terbaik” Kilafairy Puas Hati Dapat Berbakti Kepada Arwah Ibu

Selebriti tanah air, Kilafairy berasa puas hati dapat mencurahkan bakti serta menjaga ibunya, Rohana Jalil sepanjang Allahyarham menerima rawatan di Hospital Canselor Tunku Mukhriz (HCTM) Universiti Kebangsaan Malaysia (UKM) Selangor sejak April lalu.

Kila atau Syakila Nisa Jahangir Khan, 28, ujar bahawa sebagai anak dia sudah melakukan yang terbaik untuk ibunya dan reda dengan pemergian Rohana.

“Sedih tapi saya ada bersamanya sejak awal sehingga akhir. Alhamdulillah. Dia pergi pun pada hari yang baik, 10 hari yang penting dalam setahun. Kita tahu dia pergi dalam keadaan baik. Saya sentiasa berada di sisinya sepanjang dia menerima rawatan.

“Mungkin disebabkan itu juga saya rasa tenang sebab sebagai anak saya sudah buat yang terbaik, saya tahu dia gembira dan tersenyum. Lega saya,” katanya apabila ditemu ramah oleh mStar.

Kongsi Kila mengenai itu Ketika ditemui selepas sahaja upacara pengebumian arwah ibunya di Tanah Perkuburan Islam USJ21, Subang Jaya pada Rabu. Dalam pada itu, Kila juga memberitahu bahawa dia akan merindui semua perkara tentang ibunya memandangkan dia merupakan anak yang paling rapat dengan arwah.

Setiap nasihat yang ditinggalkan Allahyarham akan disemat dalam hati selain berjanji akan melaksanakan Hasrat Rohana yang belum kesampaian.

“Masakan dia seperti lontong, laksa…lawak dia, semua tentang dia. Saya memang selalu berdua dengan dia.

“Mama selalu pesan supaya sentiasa berpijak pada tanah, setinggi mana pun saya pergi kalau Nampak orang lebih tua salam dan cium tangan. Pesanan – pesanan seperti itu saya akan pegang selamanya,” ujarnya Bersama wartawan mStar.

Rohana atau Dara Jalil, 68, menghembuskan nafas terakhirnya HCTM kira – kira pukul 11.33 malam pada hari Selasa.

Pengurusnya, Jepun memaklumkan bahawa Rohana berada dalam keadaan stabil pada Isnin lalu, namun keadaan tubuhnya dilaporkan terlalu lemah selepas disahkan menghadapi kebocoran usus.

Kebocoran usus yang dihadapi menyebabkan kuman merebak ke beberapa organ utama seperti paru – paru dan buah pinggang.

Untuk rekod, Rohana telah mendirikan rumah tangga Bersama Jahangir Khan dan dikurniakan dua Cahaya matai aitu Shakira Idoran dan Syakila Nisa atau lebih dikenali dengan Kilafairy.

Sumber: mStar

Baca artikel menarik lain di sini:


“Tak Haram Ya.” Ditegur Dah Masuk Islam Tak Boleh Makan Guna Chopstik, Ini Respond Padu Adam Corrie!

Adam Corrie memaklumkan dia pernah ditegur kerana makan menggunakan chopstik walaupun selepas memeluk agama Islam.

Justeru, bapa kepada seorang cahaya mata ini meminta orang ramai hormat dengan budaya pelbagai kaum Di negara ini. Hal tersebut dikongsikan menerusi laman Instagramnya.

“Ambil yang positif. Hidup berbilang kaum. Makan guna ‘chopstick’ tak haram ya. Sebab dulu pernah kena tegur, dah masuk Islam tak boleh pakai ‘chopstick’. Haram katanya.

“Memang begini cara orang Cina lelaki seperti saya makan nasi dalam mangkuk. Rapatkan mangkuk ke mulut, tolak nasi, lauk dan sebagainya guna ‘chopstick’ laju-laju supaya nasi tak tumpah.

Jelasnya lagi, kaedah menggunakan penyepit makanan memang budaya yang diamalkan oleh orang Cina.

“Bukan sebab gelojoh.Bezakan antara budaya dan agama. Kalau nasi dalam pinggan, saya guna tangan sahaja untuk makan.

“Sebab makan di restoran Cina Muslim, dah siap bagi nasi kukus ayam halia dalam mangkuk. Apa lagi, makan pakai ‘chopstick’ lah, budaya bangsa sendiri,” jelas Adam dengan panjang lebar.


Tak Perlu Barang Mahal, Tapi Rumah Tetap Cantik. Hanya Beli Di Kedai Murah, Cara Wanita Memang Superb!

Sudah pastinya kita semua ingin memiliki rumah yang mempunyai dekorasi yang cantik. Namun tidak bermakna untuk perkakasan perlu mewah dan mahal supaya rumah nampak cantik. Jika barang yang dibeli murah tapi jika kena gaya dan cara susun pasti nampak mewah!

Begitulah cara yang digunakan oleh wanita ini. Rumah ini adalah syurga dunia buat Puan Suzana Yunan sekeluarga. Biarpun hanya sebuah rumah kediamaan yang tidak mewah semuanya sederhana, namun cara susun atur memang ada kelas tersendiri!

Tidak mustahil ia telah dikongsi ramai di facebook. Biarpun dekorasi murah tapi tetap kekal cantik. Barangkali boleh mencuba idea yang beliau.

Ikuti perkongsiannya.

My way of deco. Menghias dan mendeco tidak semestinya memerlukan modal dan bujet yang besar..kita masih mampu mendeco dgn cantek. yang penting kemas dan barang tak terlalu banyak.nak mengemas pun tak makan masa yang lama. Kebanyakan barang yang dibeli hanya di kedai DIY dan ECO dan KAISON. Bijak membeli maka kena bijak jugaklah mendeco. Sharing is caring. Terapi minda dan ketenangan jiwaku.

Susun atur meja makan

Ruang dapur

Kabinet dapur

Ruang sinki

English style walaupun barang hanya dibeli kedai bajet sahaja.

Selamat mencuba!

Kredit: Suzana Yunan


Isteri Ni Cukup Senang Hati Bila Kita Hargai Dia. Sesekali Balik Kerja Tu, Singgahlah Beli Apam Balik Cheese Ke, Tea Live Ke, Bunga Plastik Sebakul Ke Apa Salahnya?

Hidup berumah tangga kena ada ‘give and take’. Bukan hanya sebelah pihak sahaja yang memberi. Sama-sama saling menghargai antara satu sama lain. Resipi pengikat kasih sayang antara suami isteri.

Bukan harta benda yang menjadi ukuran, namun kasih sayang dan penghargaan dari tersayang menjadikan rumah tangga lebih harmoni. Bonusnya bila ada pasangan yang menghargai dengan pemberian hadiah dan sebagainya.

CUKUP DENGAN MENGHARGAI.

Kita semua tahu suami dan isteri ada peranan masing masing. Peranan dan tanggungjawab suami besar, bukan hanya sekadar berstatus suami.

Kita yang lelaki ni kalau tak diberitahu, kalau tak di ingatkan, kalau tak ditimpa musibah, kita lupa. Itu memang sifat kita.

Ini sekadar pedoman buat lelaki dan suami seperti aku yang sering kali terlupa. Bukan kata kau je bang, aku pun sama.

Kita duduk dalam rahim seorang wanita yang bergelar isteri dan ibu 9 bulan 10 hari lamanya, sampai koyak kulit dan isinya untuk lahirkan kita, anak-anak kita.

Luka kulitnya dengan benang jahitan yang kekal parutnya tu sampai bila bila. Bukan sekadar parut jatuh main basikal. Bukan parut bersunat bang. Sunat ni sakit kejap je, duit pun dapat.

Darah dan airmata dorang yang tumpah tu kita nak kira macam mana?

Saat diorang menahan derita dan sakit tu kita nak balas dengan apa?

Kau tanya mak kau, kau tanya isteri kau, sejak lahirkan kau atau sejak lahirkan anak kau, bila last dia orang makan kenyang-sekenyangnya?

Bila masanya diorang tidur nyenyak?

Pernah kau bangun teman isteri susukan anak, tahan belakang badan isteri masa menyusukan zuriat kau dengan sakit epidural, czer, sakit meneran yang masih berbaki?

Jangan cakap kau, aku sendiri tak mampu, tak lalu bang nak bersengkang mata. Tak terlayan nak bangun setiap 2-3 jam. Dorang lah yang bangun paling awal dan tidur paling lambat.

Kau tanya mak dan isteri kau, waktu bila yang dia orang paling takut sekali?

Waktu dorang rasa nak demam.

Siapa nak jaga anak anak? Nak harap kau? Nak harap aku?

Harapan.

Isteri ni tak pernah langsung kisah pasal sihat atau sakit asalkan kebajikan dan keperluan suami serta anak-anak terjaga.

Apa yang susah, apa yang kita sombong sangat nak pura-pura tak ingat?

Tegas mempertahankan ego ‘Aku Suami’ tak kena pada tempatnya?

Sampai ada yang terajang anak isteri kononnya untuk mengajar. Kalau mak kau tau perangai kau macam tu dari kecik dia dah picit-picit kau sampai keluar taik hijau.

Mak dan isteri pengorbanannya sama. Yang berbeza adalah naungan syurga mereka.

Disisi Tuhan mereka adalah makhluk yang dimuliakan, diletakkan tinggi darjatnya.

Sehina dan sejahat jahat kita, mak dan isterilah yang takkan berpaling muka dari kita. Setia di sebelah dengan harapan ada sinar untuk kita berubah, nikmati bahagia bersama.

Kau komplen isteri tak dengar cakap, tak dengar kata, tak lawa macam dulu. Kalau nak cerita pasal dulu, kau ingat dulu kau sorang je nak dia?

Isteri nak pergi Watson nak pergi Guardian beli barang makeup barang mandi kau tak bagi duit tapi nak isteri cun, tengok isteri orang pandang tak lepas-lepas.

Esok kalau kau kena lempang dengan laki dia baru kau tahu langit tinggi rendah. Mana pipit mana helang.

Lagi satu, kalau isteri kau tau perangai kau kaki pukul, buat dia macam kuli macam hamba, kau ingat dia nak ke kat kau?

Siapa isteri kita adalah siapa diri kita. Tengok balik diri kita sebagai suami macam mana. Bila kita rasa kita bagus tapi isteri asik tak bagus, asik tak betul memanjang, itulah permulaan masalah.

Kau nak cakap pasal tugas dan tanggungjawab isteri, kau senaraikan kau punya, dia senaraikan dia punya.

Kau tengok siapa punya lagi panjang berjela. Kau berani kau try buat. Berdebar tak berdebar bila kau tengok kau punya tak sampai separuh dari isteri kau.

Aku tak nak cakap pasal agama sangat sebab ada yang lebih arif, lebih pandai. Ini soal memahami, menghargai dan kesepakatan dalam rumahtangga.

Bertahun tahun kau abaikan anak isteri dengan lebihkan benda kat luar atau kawan kawan yang menjahanamkan kau, jangan nanti bila anak kau tak dengar cakap, isteri kau rasa dia boleh hidup tanpa kau baru kau nak tepuk dahi.

Itu jam, tengok kau happy tak happy.

Kawan yang kau patut berkawan adalah mereka yang “Tak apa bro, settle anak bini dulu. Lepak ni bila-bila boleh”.

Bukan yang “Pirahhh! Dengan bini pun takut ke woii!”

Kau tak tau dia keluar rumah sampai tolak kereta tolak motor, dah jauh baru start. Kau tak tau dia punya masalah kat rumah menimbun-nimbun.

Kau tak tau dia punya Honda FD tu nama isteri dia, convert Type-R pun isteri dia yang buat personal loan. Sayang laki punya pasal.

Kau tak tahu, menjengkit dia berjalan dalam rumah bila balik lambat. Kemain kalau melepak, kalah orang bisnes sampai ke tengah pagi. Tiap hari tiap minggu pulak tu.

Kawan ni penting jugak, bukan tak penting. Aku sendiri pun ramai sangat kawan. Orang bisnes la paling ramai kawan, macam-macam ragam macam-macam jenis.

Ramai je kawan yang bagus tapi sebagus-bagus kawan, tanya diri kita balik.

Esok kau sakit, kau lumpuh, kau susah tak makan anak-beranak, siapa yang jaga, siapa yang mandikan kau, siapa yang bantu kau cari duit nak suap anak-anak?

Yes, kawan datang bagi bantuan bagi sumbangan, tapi setakat mana dan sampai bila?

Dorang pun ada keluarga, ada komitmen lain. Isteri kau jugak nanti kat sebelah. Isteri kau yang kau kata dah tak lawa, yang dah tak macam dulu tu.

Jangan lebihkan kawan sampai anak-anak dan isteri terasa. Pandai-pandailah kau atur.

Isteri ni baik buruk kau semua dia terima, ikhlas. Tujuan dia tag atau mention kau sebab dia nak cakap terima kasih atau untuk kau buat panduan mana yang baik dan bermanfaat.

Aku tak cakap aku cukup bagus untuk nasihat orang, anak pun baru 2 tapi, kau lelaki aku lelaki, hanya kita tau dan kita paham perangai kita.

Ingat, tak semua memiliki peluang kedua dan tak semua peluang kedua sama seperti peluang pertama.

Jangan sia-siakan.

Isteri ni cukup senang hati bila kita hargai dia. Sesekali balik kerja tu, singgahlah beli apam balik cheese ke, Tea Live ke, bunga plastik sebakul ke apa salahnya?

Bagi hati dorang berbunga sikit, mana tahu lepas anak-anak dipopok, kita pula akan dipopokkan?

Semoga bermanfaat in shaa Allah.

Kalau ada yang nak menjemput kami sekeluarga ke rumah terbuka atau kenduri, jangan segan-segan. Lapar ni.


Cikgu Ini Temui Rahsia Yang Dimiliki Pelajar Cemerlang. Jom Semak!

Antara penemuan HEBAT saya miliki tentang ‘rahsia tersimpan’ yang dimiliki oleh ramai pelajar cemerlang adalah;

1) Kerap Merasai Kurang Berdoa.

Dengan punyai perasaan ‘saya masih kurang berdoa’, menjadikan mereka pelajar yang semakin hari semakin kerap berdoa. Walhal, saya selidik dapati mereka sudah kerap berdoa sebenanya, namun tetap melatih diri dengan mengatakan bahawa mereka masih kurang berdoa. Bila kurang rasa takut. Bila takut, rasa mahu buat lebih lagi. Akhirnya mereka jadi pelajar yang bertali arus berdoa setiap hari setiap masa. Apalagi, confident pun lebih mendongak naik….!

2) Langsung Tidak Mengharap ‘Gifted’. Ini Baru Betul-betul ‘Gentleman’…!

Tiada istilah ‘gifted’ atau ‘cerdik genius asal’ dalam hidup mereka. Mereka tidak pernah mengharap lebih pada cerdik asal usul. Sama ada kita nampak atau tidak, hakikatnya mereka kuat berusaha (baca buku, buat latihan dan ulangkaji pelajaran). Langsung tiada usaha yang dibuat ‘main-main saja’ kemudian berhasil berjaya cemerlang. Mereka sendiri tidak percaya boleh berjaya hanya dengan ‘pay attention’ di dalam kelas sahaja. Ada yang berani kata pada saya “tipu semua tu cikgu kalau yang kata dia tak belajar di rumah atau asrama, cemerlang hanya belajar dalam kelas saja….., kami nak dapat tahap ni, kami semua pulun habis siang dalan malam.., mana ada belajar main-main boleh cemerlang”.

Saya setuju…! Sebab banyak kisah orang-orang hebat di dunia, mereka berjaya kerana sanggup tabah lalui ‘keperitan’. Kejayaan mereka ‘cukup umur dan matang’.

3) Suka Buat ‘Aduan Khas’.

Mereka berterus terang pada Allah SWT. Antara dialog mereka, begini:

“Ya Allah, aku mengaku aku banyak kurang dan kelemahan, tapi bantulah aku Ya Allah”, “Ya Allah, aku ni tak pandai sangat, aku pelajar biasa saja. Tapi aku ada impian Ya Allah, aku nak berjaya, aku nak sangat bantu kelurga aku Ya Allah, Kau tolonglah aku Ya ALLAh, Ya Allah, aku nak sangat hidup bahagia dengan berjaya, bantu aku Ya Allah. Ya Allah aku ni dari keluarga miskin, hanya Kau sahaja yang dapat ubah hidup aku, Ya Allah tolonglah mudahkan aku mengingat nota penting dan faham latihan yang aku buat, Ya Allah, beratkanlah hati aku untuk belajar lebih yang mana, Ya Alllah bantulah aku di dalam dewan peperiksaan nanti, aku harap sangat Kau bantu aku ya Allah”.

Begitulah antaranya. Kalau ikutkan banyak lagi dialog mereka ini. Mereka berterus terang…!

4) Tebalkan Muka jadi ‘Jurulatih’.

Kebanyakan mereka asalnya bukan golongan pelajar terpilih. Mereka hanya pelajar biasa-biasa sahaja. Tapi, walau tahu sedikit mereka tidak kedekut ilmu. Mereka suka ajar bantu kawan-kawan yang tidak tahu. Mereka tidak lokek kongsi nota cantik salin cetak dan beri pada kawan yang tak berkemampuan.

Kata-kata seperti, “emmm, tadi aku tengok kau tak berapa faham jawab soalan matematik tu, aku tau sikit-sikit dan kalau kau nak aku boleh tolong tunjuk…”.

Menariknya, saya dapati mereka yang suka membantu kawan ini ditakdirkan Allah beri mereka ‘insight’ lebih semasa dalam dewan peeriksaan sebenar. Akhirnya yang suka bantu kawan ini cemerlang, mudah dapat tawaran sambung belajar dan lebih menarik mudah dapat kerja…! Lihat, betapa Adilnya Allah pada orang-orang baik.

5) Tekan Suiz Lampu Tengah Malam.

Mula-mula mereka kata, “saya sedar diri sebelum ini saya kurang berjaga malam untuk belajar. Saya alpa, saya leka. Tapi tahun akhir ini (SPM) saya mahu pulun dan tebus ‘all out’. Yang dah lepas saya tak boleh ubah. Yang sekarang dan kedepan saya mahu berjaga malam. Saya mesti penat dan letih di tahun akhir ini. Tahun ini saya mesti jadi lebih baik, mesti lain dari tahun-tahun kebelakangan ini. Saya mahu hidupkan malam-malam yang mampu untuk saya belajar…”.

Hebat kan…???

6) Jumpa Ibu Ayah atau Penjaga dan Berani ‘Say Something’.

Mereka tidak sombong pada ibu bapa atau penjaga. Walau malu, mereka kuatkan semangat ucap mohon maaf pada ibu bapa dan penjaga terhadap salah dan silap yang lalu. Kemudian, barulah mereka mohon ibu bapa doakan kejayaan mereka. Tidak hairanlah mereka sukses. Sebab mereka jelas terang lagi bersuluh minta ibu bapa penjaga doakan mereka. Disini kita lihat betapa besarnya aura ibu bapa dan penjaga yang cemerlang untuk hasilkan anak-anak cemerlang.

7) Mohon restu Guru ‘Awal’. Hujung Tahun ‘LAKONAN SEMULA’.

Saya sendiri anggap bahawa ‘Majlis Restu Ilmu’ yang biasanya setiap sekolah buat pada penghujung tahun sebelum peperiksaan besar bermula sebagai ‘LAKONAN SEMULA’.

Kita mesti didik anak-anak murid kita senantiasa mohon restu guru setiap kali selesai harian belajar dan menuntut ilmu dengan guru-guru. Inilah yang kebanyakkan pelajar cemerlang buat, mereka baik dengan cikgu, ringan tulang dan suka buat hal-hal baik yang cikgu suka.

Ya, saya juga anjurkan Majlis Restu Ilmu di hujung tahun, saya kendali juga namun ia sebagai pelengkap ceremony sahaja dalam konteks kemuncak. Sebab itu saya klasifikasikan sebagai ‘LAKONAN SEMULA’ kerana jika pelajar sentiasa mohon restu sepanjang masa, penghujung adalah imbas kembali. MOHON RESTU AWAL banyak sangat manfaatnya. Bila cikgu suka, rasa dihargai, seronok….., maka doa para cikgu lebih mudah makbul sebab bait dipinta lahir dari nurani yang bahagia. In Sya Allah.

T-Taubat, H-Hajat, D-Dhuha. Setiap satunya dua rakaat sahaja, totalnya enam rakaat. Pelajar hebat mereka malu nak mengaku buat yang ini. Saya dapat tahu pun sebab saya selidik secara halusi dan dari hati ke hati. Rupa-rupanya, mereka rajin tunaikan Sunat Taubat, Sunat Hajat dan Sunat Dhuha. Kena taubat dulu, barulah mohon hajat. Kemudian mantapkan dengan dhuha. Patutlah cemerlang dan ‘steady’ mereka ini. Ini yang kita mahu dan perlu sebarkan buat anak-anak didik kita semua. Begitulah.

?Semoga kita semua TIDAK KENAL LANGSUNG erti putus asa dalam menjalankan anamah mendidik ini.

Kalau kita lelah, kita mengadu pada Allah, dan kita pujuk diri kita. Jangan mengharap orang lain pujuk semangat kita, kita buat sendiri.

Mudahnya begini, ramai diluar sana ‘teringin tapi kecundang’ untuk menjadi cikgu, ramai memasang impian tapi tidak kesampaian. Allah pilih kita, maka kita dipilih Allah menjalankan tanggungjawab ini. ‘Seksok-seksok’ pasti Allah soal balik kita kan. PASTI..!

? Ropizam San
‘Solatku Dikepung Jepun’.


Inilah 8 Perbezaan Antara Ibu Bapa BIASA & Yang BIJAK. Mana Satu Kategori Anda Ya?

Menjadi ibu bapa dan mendidik anak-anak bukanlah semudah yang disangka. Sementelah,membesarkan dan mendidik anak-anak pada zaman ini penuh dengan 1001 cabaran yang tersendiri. Ia memerlukan perhatian sepenuhnya serta menuntut kemahiran keibubapaan yang tinggi.

Oleh yang demikian, sebagai ibu bapa haruslah berusaha menjadi ibu bapa yang lebih bijak sebagai persediaan bagi menangani setiap persoalan, permasalahan mahupun mendepani kerenah anak-anak.

Berikut merupakan 8 ciri perbezaan antara menjadi ibu biasa atau ibu bapa yang bijak.

1.Bagi kebanyakan ibu bapa anak-anak dididik untuk mencontohi orang lain. Tetapi, sebagai ibu bapa yang bijak, anak-anak dididik dan diberi galakan untuk menjadi diri mereka sendiri.

2.Ramai ibu bapa yang sering meluangkan waktu mereka bersama anak-anak sehingga mereka tiada masa untuk diri mereka sendiri. Tetapi, bagi ibu bapa yang bijak, ianya haruslah seimbang. Selain waktu bersama anak, perlu mengambil berat dan memperuntukan waktu juga untuk diri sendiri.

3.Setiap pertanyaan anak-anak akan terus diberikan dan disediakan jawapan daripada ibu bapa yang biasa. Sebaliknya bagi ibu bapa yang bijak, anak-anak akan diajar mencari jawapan bagi setiap persoalan yang diajukan.

4.Ibu bapa biasa sering melihat kesan akibat daripada sesuatu masalah yang berlaku, manakala ibu bapa yang bijak akan mengenalpasti punca sesuatu masalah itu berlaku.

5.Ibu bapa biasa akan sentiasa berhati-hati dan melarang anak-anak daripada melakukan kesilapan, kerana menganggap kesilapan adalah suatu kesalahan dan kegagalan. Tetapi bagi ibu bapa yang bijak, sesekali akan membiarkan anak melakukan kesilapan dan positif menerima kegagalan supaya anak-anak boleh belajar daripada kesilapan tersebut.

6.Ramai ibu bapa yang hanya tahu melarang dan memarahi anak-anak tanpa menjelaskan penerangan kesan dan akibatnya.Sebaliknya, bagi ibu bapa yang bijak, cara melarang sesuatu perkara adalah dengan menggalakkan anak-anak berfikir dan menerangkan akibatnya jika mereka melakukan perkara tersebut.

Sebagai contoh:

Jika anak anda ingin melompat dari tempat tinggi,larang anak anda dengan baik, kemudian, terangkan akibatnya. Atau, anda juga boleh bertanya kepada anak, apa yang akan berlaku jika dia melakukan sedemikian?

“Jangan melompat-lompat. Bagaimana agaknya jika jatuh dari atas sofa? kepala adik boleh terhantuk pada meja dan luka berdarah.”

7.Ramai ibu bapa yang cuba ‘berusaha’ menjadi yang terbaik agar dilihat ‘sempurna’ di hadapan anak-anak untuk dijadikan contoh buat mereka. Tetapi,bagi ibu bapa bijak, tidak perlu ‘berlakon’ dan menjadi sempurna, cuba bersikap lebih natural dan terbuka, kerana secara tidak langsung anak-anak akan lebih mudah mendekati ibu bapa.

8.Kebiasaannya, anak-anak sering diajar untuk mengikut telunjuk ibu bapa tanpa diberikan pilihan, kerana hanya ibu bapa sahaja yang tahu, apa keperluan yang terbaik buat anak-anak. Ianya tepat. Namun sebaiknya, bagi ibu bapa bijak anak-anak dididik dengan diberikan pilihan dan menunjukkan sebab mengapa mereka perlu melakukan sesuatu dengan cara tertentu.

Namun tiada salahnya menjadi ibu bapa yang biasa kerana dari situ, kita akan belajar untuk menjadi ibu bapa yang bijak.

Sumber: Brightside


5 Cara Ini Bantu Ibu Bapa Atasi Masalah Kuat Marah Pada Anak.

Tidak dinafikan anak-anak adalah cerminan diri kita. Segala perbuatan kita akan menjadi ikutan anak-anak.

Lantaran itu, ibu bapa perlu menjaga tingkah laku supaya perbuatan anak-anak lebih positif terutama anak-anak yang masih kecil.

Ikuti perkongsian ini untuk renungan kita bersama bergelar ibu bapa.

Anak kita adalah cermin diri kita……..

Kanak-kanak dalam lingkungan umur 2-7 tahun (preschool memang sering dilabelkan lasak kerana ingin mencuba apa sahaja yang dilihat dan mereka juga didapati ‘tidak dengar kata’. Apa yang berlaku ialah ketiadaan komunikasi dua hala di antara ibu bapa dan anak.

Di samping itu kanak-kanak sebenarnya tidak dapat mendengar arahan dengan baik kerana tidak memberikan perhatian kepada suara ibu bapa. Sebaliknya perhatian mereka hanya tertumpu kepada permainan mereka dan alam sekeliling yang ingin diterokai.

Kanak-kanak mempunyai komunikasi verbal yang sangat terhad disebabkan mereka tidak mempunyai pengetahuan (input) tentangnya. Mereka juga baru sahaja belajar bercakap, oleh itu ibu bapa kerapkali tidak dapat memahami apakah sebenarnya yang dimahukan oleh anak.

Maka jadilah anak tersebut menjerit, membaling barang, memusnahkan permainan dan sebagainya lantaran frustration (kekecewaan) kerana hajatnya tidak difahami dan dipenuhi. Kanak-kanak pun tahu kecewa sebenarnya tuan/puan. Justeru itu siapakah yang bersalah? Sudah tentulah orang dewasa kerana tidak berusaha untuk memahami kehendak si anak.

5 TIP IBU BAPA KENA BUAT

Ada beberapa tip yang boleh diberikan untuk tuan/puan berusaha mengatasi masalah ini.

1. BELIAN KASIH SAYANG

Kanak-kanak sangat memerlukan belaian kasih sayang dan perhatian dari kedua ibu bapa. Sekiranya bapa jarang mendampingi anak, sudah tentulah anak akan mengalihkan perhatian kepada ibunya.

Oleh itu cuba fahami bahasa anak dengan bertanya secara lemah lembut kepadanya. Tinggalkan sebentar apa yang tuan/puan lakukan dan berikan perhatian kepada anak. Pandang mukanya dan tatap matanya. Berapa kalikah dalam sehari kita bertentang mata dengan anak. Eye contact sangat penting di dalam apa-apa jenis komunikasi walaupun dengan anak kecil.

2.LUANGKAN MASA

Sebaik sahaja tuan/puan pulang dari bekerja dan mengambil anak dari nurseri, luangkan masa setengah jam terlebih dahulu bersama anak. Jangan terus ke dapur memasak, angkat kain dsb. Berikan perhatian pertama tuan/puan kepada anak.
Tanyakan dengan lembut dan mesra apa yang dibuatnya seharian di rumah bersama bibik atau di nurseri/tadika. Dukung dan peluklah dia serta nyatakan di telinganya, papa/mama sangat sayangkannya. Bermain-main dengannya lebih kurang setengah jam, barulah puan minta diri untuk ke dapur dsb. Insya Allah anak akan lebih mendengar kata kerana perhatian yang diharapkannya telah diperolehi.

3. ‘TUNGGU SEBENTAR BOLEH’

Ajarkan anak dengan perkataan “tunggu sebentar boleh” sekiranya anak perlukan sesuatu dan tuan/puan tidak dapat berikannya kerana sedang sibuk memasak dsb. Dan layanilah dia sebaik sahaja berkesempatan.
Jangan buat tak tahu sahaja atau bersikap acuh tidak acuh kerana sebenarnya tuan/puan sedang mengajar anak agar tidak menghiraukan tuan/puan sekiranya tuan/puan pula yang memanggilnya.
The right way to make her listen to you is by listening to her first. Kita tidak boleh expect anak patuh setiap arahan kita kerana Allah tidak menjadikan ia berlaku demikian. Ingatlah anak belajar dengan meniru setiap perbuatan kita. Buktinya boleh dilihat apabila dia melayani adiknya pula.

4. FAHAMI PERSONALITI ANAK

Cuba fahami personaliti anak. Setiap anak dikurniakan oleh Allah dengan personalitinya yang tersendiri. Anak yang suka menjerit walaupun tidak mempunyai apa-apa sebab boleh dikategorikan sebagai personality Sanguine. Anak ini memang sangat sukakan perhatian. Oleh itu jika anak ini menjerit, berilah perhatian kepadanya seperti memandang ke arahnya, bertepuk tangan sekiranya dia menyanyi dengan kuat dsb.
Walau bagaimanapun, tuan/puan boleh mengajarkan kepadanya bahawa perbuatan suka menjerit adalah tidak bagus kerana boleh mengganggu adik kecil yang sedang tidur.Sekiranya anak suka menjerit, tuan/puan boleh suruh dia mengadap dinding yang kosong dan menjerit di situ berulangkali sehingga dia letih.

5. SIKAP POSITIF ANAK

Sentiasa ingatkan diri tuan/puan dengan sifat positif anak. Keletah dan karenah anak yang menghiburkan. Tumpukan perhatian tuan/puan terhadap kelebihan tersebut, jangan ingati kekurangan anak dan doakan setiap kali selesai sembahyang agar Allah memudahkan tuan/puan mengubah sifat negatifnya.

Bayangkan anak dengan semua sifat-sifat positif yang tuan/puan inginkan setiap kali tuan/puan berinteraksi dengan anak. Boleh juga tuan/puan berbuat demikian setengah jam setelah anak sudah masuk tidur dan nyenyak tidurnya. Usapkan dengan lembut di ubun-ubun kepalanya, cium dan bacakan selawat serta sebutkan harapan tuan/puan kepadanya.

Misalnya ‘papa/mama sayang kakak, papa/mama mahu kakak tidak menjerit lagi’. Sebutkan perkara spesifik yang tuan/puan mahukan. Jangan hanya menyebut ‘papa/mama harap kakak berubah’ atau menyebut dengan nada negatif seperti ‘mpapa/ama tak suka kakak menjerit’. Teknik ini dipanggil imagery atau visualization dan didapati sangat berkesan jika dilakukan berulangkali. Tuan/Puan juga boleh membacakan surah AlFatihah, Ayat Kursi dan 3 Kul kepada anak setiap kali mereka masuk tidur untuk memelihara dari gangguan syaitan. Tuan/Puan, mendidik anak tidak mudah apatah lagi di zaman globalisasi yang serba mencabar.

Anak-anak hidup dalam dunia yang tiada peraturan. Ibubapalah yang membuat peraturan, disiplin dan juga galakan kepada anak. Belilah buku-buku tentang panduan mendidik anak, mengenali personaliti anak dan cara-cara menghadapinya.

Sumber: FB Anak-Anak Amanah Allah